Tärisee ainakin vielä hetken\nVTT:n arvion mukaan eriasteiselle raideliikenteen tärinälle altistuu 100 000-200 000 henkeä. Tärinälle ei ole Suomessa ohjearvoja. Junaliikenteen sujuvuuden vuoksi nopeuden rajoittaminen vaatii vahvat perusteet. Kuvan hiilijuna kulki Porin ohi vajaa viikko sitten.\nHiilivaunutärinälle on poistovaihtoehtoja.\nKun Porin Tahkoluodon sataman kautta maailmalle ryhdyttiin vuoden 2017 lopulla kuljettamaan Venäjältä tuotua hiiltä, radan likiasukkaat saivat riesakseen tärinää. Se on mitattu ja todettu ”yhteiseksi asiaksi”. Laaja työryhmä on istunut ongelmaa ratkomassa jo kerran helmikuussa. Seuraava istunto on 8. toukokuuta.\nRautatieliikennejohtaja Markku Nummelin rautatieinfran haltijavirastosta Väylästä näkee, että kesän aikana rataosuudelle saadaan nopeusrajoitukset, kunhan tarkat ongelmapaikat saadaan mittauksissa määriteltyä.\nEikä siinä kaikki. Nummelinin mukaan ensin testataan rataliikennettä hiilivaunuilla eri nopeuksilla parhaan nopeuden löytämiseksi.\nTärinäongelmasta tiedetään se, että Suomen ongelmapaikat vastaavissa tapauksissa ovat entistä savista merenpohjaa. Sitä on Harjavalta-Meri-Pori -linjalla ja Oulun seudulla. Suurin osa asukkaiden valituksista on tullut kaksikerroksisten puutalojen asukkailta.\nPorin satamaan tuodaan Venäjältä metallia jalostavan teollisuuden käyttämää metallurgista hiiltä. Pori on kauttakulkusatama maailmalle.\nNummelin tiivistää tärinän syyn venäläiseen vanhaan hiilivaunukalustoon.\n– Rata on kunnossa, siitä se tärinä ei johdu.\nNummelin jatkaa, että venäläisillä on myös uuden sukupolven kalustoa, jota suomalaiset haluaisivat vertailutesteihin. Vanhalla kalustolla on jo tehty mittausajoja.\nKuulostaa helpolta ratkaistavaksi?\n– Se on haaste. Venäläisessä hiililiikenteessä on noin 400 000 vaunua, joista vain osa koukkaa Suomessa. Täältä ne lähtevät jatkamaan kierrostaan. Olisi helppoa, jos vaunut palautuisivat samaan paikkaan Venäjällä, Nummelin sanoo.\nTärinä syntyy vanhan kaluston tuomana, ei edes painon. Työryhmä on päättänyt mitata, millä nopeuksilla tärinää saadaan leikattua.\nRatkaisuun vaihtoehtoina ovat nopeusrajoitukset, jotka eivät ole kunnille oikein maistuneet hidastaen muuta rataliikennettä. Sitten ovat teknologian ratkaisut, joihin Nummelin viittasi vaunuvalinnoilla ja sitten kiinteät tekniset rataratkaisut, mikä taas vaatisi täysin uuden rataosuuden rakentamista vahvistuksineen.\n– Hinta tulisi olemaan huikea, hän sanoo.\nNummelin sanoo, että nopeusrajoituksia otetaan todennäköisesti käyttöön jo kesällä.\nPorin sataman toimitusjohtaja Sari De Meulder kertoo, että viime vuoden noin 800 000 tonnin transitohiilen määrä tuplaantuu kahteen miljoonaan tonniin vuonna 2019. Tahkoluodon uusi bulk-terminaali ja radan sähköistys mahdollistavat vielä paljon suuremmat liikennemäärät.\nTärinäongelmaa hän ei näe välittömänä uhkana.\n– Yhteistyössä Väyläviraston ja liiketoiminnan puitteissa toimivien tahojen kanssa kehitetään toimintamalleja ja pitkän aikajänteen suunnitelmia, joiden kanssa kaikki voivat elää, hän sanoo.


Muusikoiden.net - Keskustelu - Ammattilainen päivärahalla\nAihe: Ammattilainen päivärahalla\nPakko avata keskustelu tästäkin aiheesta. Yheltä muusikkotutulta oli evätty Kelan päiväraha-anomus juurikin. Syynä oli "että työllistyy päätoimisesti omassa työssään", vaiks keikkoja on tässäkin kuussa vain 5.\nOnko kokemuksia Kelan ja/ tai lliton päivärahojen ja keikkailujen yhteensovittamisesta? Minkälaisia ajatuksia herää??\nAihe on toki arka, mutta aivan varmasti niin monelle "ammattimuusikolle" täysin tuttu.\nNyt varmaan joku jo ensteks lukee tähän jonku lakitekstin, et eiks tää oo selkee juttu.. ;) Mut käytännön elämässä tiedämme, että keikkaliksat tulee viiveellä ja Murphyn lain mukaan aina myöhässä silloin kun on kovin tarve ja sit noi päivärahapäätöksen roikkuu ilmassa kuukausiakin. Hermothan siinä menee, kokemusta on mullakin.\n5 keikkaa kuussa voi sitä paitsi olla joissain tilanteessa hyväkin keikkamäärä, tuntuu ettei monella oo aina sitäkään.\nAmmattimuusikon pitäs aina ottaa huomioon "kysynnän kausivaihtelut", eli esim. hyvien keikkamäärien kesäkuukaudet ja niiden liksat pitäs osata jakaa siten, että ne fyrkat riittää huonommillekin ajoille!? Mut mitäs teet kun elämä ja bensa on kallista, vaatteita ja soittokamoja pitäs uusia ja kaljakin silloin tällöin maistuu.\nRahan lainaaminen johtaa velkakierteeseen, sossuun menon kynnys voi olla korkea ja sielläkin voidaan todeta, että onhan sulla töitä ku on ne 5 keikkaa.\nTietysti jos soittaa jossain Finkuissa tms, ni ei tällaisia ongelmia varmaan tartte miettiä. Tai jos on joku ydinvoimalasuunnittelija ja tekee tanssikeikkaa harrastuksena, ni ei ehkä sittenkään. Tai jos pyörii jossain Intiassa pössyttelemässä ni, ehkei sittenkään, jostain niilläkin sitä rahaa tuntuu riittävän.. ;)\nMutta ihan tavallinen kuolevainen "muusikon reppana" joutuu ikävä kyllä toisinaan miettimään miten rahoittaa elämänsä.\nOmalla kohdalla lomakausi (lue työttömyys) on onneksi aina ennalta tiedossa ja tietyn mittainen. Pari kertaa oon mennyt työttömäksi työnhakijaksi sen kauden ajaksi. Korvauksen saamisessa ei oo varsinaisesti ollut ongelmia, mutta vaikeeks on tehty korvausten hakeminen soittajalle. Yrittäjään on rinnastettu ja sen mukaan joutunut toimimaan ja täyttämään kaikenlaisia ylimääräisiä papereita ja juoksemaan useamman tyypin puheilla ja kukaan ei varsinaisesti tunnu ymmärtävän mistä on kyse.\nAattelin, että tänä vuonna vois mennä tohtorin luo valittamaan työuupumusta ja nupin lahoamista... Eiköhän sillä sen pari kuukautta saikkua sais. Pääsis paljon pienemmällä säädöllä ja paperisodalla.\nPäivärahahommat toimii moitteetta JET-työttömyyskassan kaa kuin myös Kelan kaa JOS olet maksanut jäsenmaksusi, JOS olet koko ajan joko työssä olevana työnhakijana tai työttömämä työnhakijana työvoimatoimistossa, JOS pidät tietosi ajan tasalla ja JOS teet keikkasi työntekijänä etkä yrittäjän statuksella. Ei mitään ongelmia.\nKo tapauksessa lienee kyse siitä että keikat on tehty yrittäjänä/toiminimellä?\nMuutoinhan asia olisi varsin yksinkertainen eli teet ne 5 keikkaa työntekijänä, toimitat palkkatodistukset Kelaan, Kela vähentaa korvausten brutosta puolet laskettaessa työttömyyskorvausta, eli jos 5:n keikan brutto on n vaikkapa 600, niin Kelan korvauksesta vähennetään 300. Itse Kelan pr-hakemuksen voi täyttää netissa, korvaus tulee parissa päivässä JOS kaikki on ok ja todistukset toimitettu ajallaan.\nPitää muistaa se että Kelan korvaukset menevät 20:n päivän eli neljän viikon jaksossa eikä kalenterikuukauden mukaan eli jaksot riippuvat siitä missä kohtaa kuukautta jää työttömäksi.\nJoo, oman kokemukseni mukaan Kelan päivärahahomma toimi ihan ok:sti, mut kerran pari ekan hakemuksen käsittely kesti ihan sikapitkään.\nEn tiijä tän esimerkkitapaukseni tarkkoja detaileja, et miten se yrittäjyys-status siihen linkittyy.\nPitää siis olla työtön työnhakija ja ilmoittautua ajallaan jne jne ja eiks työppäri (vai mitä TE-keskuksia ne nykyään on) anna jonkunlaisen lausunnon päiväraha-hakemukseen? Työppäri (tai työkkäri, miten vaan..) voi kyllä puolestaan tulkita 5 päivän työt kuukaudessa jatkuvaluonteiseksi työnteoksi ja siten evätä päivärahan???\nTässä yhteydessä voidaan puhua nk. kannustinloukusta, eli jos 5 päivän työnteko johtaa karenssiin/päivärahan eväämiseen niin silloinhan työttömyysturvalaki ei kannusta työntekoon. Tai siis tulkitseeko työvoimaviranomaiset, että henkilö on JOKO töissä TAI työtä vailla, eikä väliin mahdu muita vaihtoehtoja?\nWanhaWetäjä: Päivärahahommat toimii moitteetta JET-työttömyyskassan kaa kuin myös Kelan kaa JOS olet maksanut jäsenmaksusi, JOS olet koko ajan joko työssä olevana työnhakijana tai työttömämä työnhakijana työvoimatoimistossa, JOS pidät tietosi ajan tasalla ja JOS teet keikkasi työntekijänä etkä yrittäjän statuksella. Ei mitään ongelmia.\nMitähän siitä Kelan aina tarveharkintaisesta korvauksesta jää, jos siitä vähentää 300 ? Kun huomioidaan esim. puolison tulot, niin voi olla, että oikeastaan velkaa Kelalle.\n04.10.2011 22:43:49 (muokattu 04.10.2011 22:49:39)\nWanhaWetäjä: Ko tapauksessa lienee kyse siitä että keikat on tehty yrittäjänä/toiminimellä?\nItse asiassa tais olla niin, ettei kyseessä ollut oma yritystoiminta.\nVaiks Kelalle ilmottais keikkojen tulot (eli se noin 10-20 euron bruttopalkka, ku ekaks kikkailtu kilometreillä ja päivärahoilla, anyone?) palkkakuiteilla, ni eihän niitä mahdollisia työtodistuksia oo välttämätöntä toimittaa työkkäriin, vai ootteko aina olleet mallikansalaisia ja toimittanu? ;) Mitä ne niillä tekee muuta ku tulkitsee väärin, että ootte jossain vakityössä ja katkaisee päivärahan. Joskus kuullu jotain juttua, että nimenomaan työvoimaviranomaisille muusikkous on vaikea pala, niinku varmaan jotku tanssijan tai näyttelijänkin työt?\nJa ei tartte ku jutella tavallisen turakaisen kanssa, ni usein he luulevat että muusikon työtä tehdään aina se 5 päivää viikossa. Onks kokemuksia tästä?\nJoskus meinaan ku pyörittiin Treella viikolla jossain tanssiravintolassa, ni tutut seeprakengät tuli usein kysymään että onko teidän bändillä lomaviikko? ;) Siihen sai sit selittää, että ku useimmiten sijoittuu loppuviikkoon noi keikat joitain poikkeuksia lukuunottamatta jne bullshittiä..\nTää voi tietysti johtua siitä, että kyseiset -etenkin iäkkäämmät- seeprakengät ovat eläneet sen ajan ku bändeillä vielä oli kuukausi- ja viikkovetoja. Nykyään ei taida olla TÄYSIÄ viikkoja enää muuta ku laivalla?\nNo onhan sekin etenkin nykynuorison suosima vaihtoehto.. ;)\nEi muuta ku reipasta, ryhdikästä asennetta ja taisteluhenkeä kehiin! Itse kullekin tekis meinaan hyvää.. joku työleiri pystyyn johki Siperiaan, katotaan kuka tulee ekana maitojunalla takaisin! ;)\nTietysti jos oikeesti tuntuu et pää lahoo, ni on kaikkien etu vetää peli poikki ja hakea apua. Totta on sekin.\nTässä yhteydessä voidaan puhua nk. kannustinloukusta, ...?\nNoit kannustinloukkuja on olemassa.\nMut homman nimi on se, et sä vaik varaat ajan sielt kelasta/työkkäristä/whatever ja kysyt. Sen virkailijan duuni on kertoa sulle, et miten ja millä ehdoilla voit ottaa vastaan satunnaisia tilapäisduuneja menettämättä korvauksia. Etkä häivy siit jakkaralta yhtään mihinkään, ennenkuin sulle on vastattu tavalla jonka ymmärrät.\nHieman riippuu tavasta miten asiansa esittää. Jos kysyy, et voinko käydä töissä ja saada työttömyyskorvausta, ni ei tartte ihmetellä jos lähtökohtainen vastaus on EI.\n05.10.2011 00:48:22 (muokattu 05.10.2011 00:49:20)\nrintapek: Noit kannustinloukkuja on olemassa.\nMun mielestä kannustava sosiaaliturva on hyvä juttu. Siis korvausten tarkempi harkinta siten, että lorvailu ei oo liian houkúttelevaa.. ;) Ihmisten palkkaaminen töihin sais olla Suomessa hieman riskittömämpää, syntyis enemmän työpaikkoja ja se poistais tavallaan sosiaalista syrjäytyneisyyttä, nk. deprivaatiota niinku yhteiskuntatieteilijät käyttää. Liiton miesten liiallinen ahneus on ihmisten palkkaamisen "riskien" suurin synnyttäjä.. ;)\nMutta miten tää liittyy muusikkouteen. No se liittyy sikäli olennaisesti, että juuri vajaatyöllistynyt/työtön muusikko on suuressa syrjäytymisvaarassa, koska voi jäädä tavanomaisten kulutusnormien ulkopuolelle ja häviölle sosiaalisessa "kilvoittelussa". Se on sääli, sillä suurin osa soittajista on tosi hyviä jätkiä. Syrjäytyminen aiheuttaa pitkässä juoksussa katkeruutta ja masennusta, huonoja elämäntapoja ja sen sellasta.\nJuudi näin, pokkaa myös vaaditaan.\nhalf: Mitähän siitä Kelan aina tarveharkintaisesta korvauksesta jää, jos siitä vähentää 300 ?\nEkan 180 päivän jakson aikana varmaan 300-400?Riippuen lapsikorotuksista...\nKun huomioidaan esim. puolison tulot, niin voi olla, että oikeastaan velkaa Kelalle.\nMulla on tuo tilanne edessä muutaman kuukauden päästä jos duunia ei löydy, tiedän jo etukäteen että tilanne tulee olemaan katastrofaalinen tai ainakin erittäin vaikea.\nWanhaWetäjä: Ekan 180 päivän jakson aikana varmaan 300-400?Riippuen lapsikorotuksista...\nEli yksineläjän " hinta " on suunnilleen se laskennallinen henkiinjäämisraja 750 EUR.\nParisuhteessa puolisolla on elatusvelvollisuus and thats it.\nWanhaWetäjä: JOS teet keikkasi työntekijänä etkä yrittäjän statuksella. Ei mitään ongelmia.\nEi yrittäjyys sinällään ole ongelma mutta pitää ilmoittautua työvoimatoimistoon työttömäksi työnhakijaksi ja myöskin ilmoittaa samalla, että olet sivutoiminen yrittäjä ja tehdä selvitys miten se vaikuttaa kokopäivätyön hakemiseen. Asia menee työvoimalautakunnan käsittelyyn ja jos todella on sivutoiminen yrittäjä ja se selkeästi annetusta selvityksestä näkyy, niin päivärahalle myönteinen lausunto tulee.\nSitten anotaan päivärahaa työttömyyskassasta tai KELAsta, joka vielä pyytää viimeisen vahvistetun verotuksen, josta näkyy yrittäjätulo ja sen perusteella maksavat sitten päivärahaa.\nTämä on varsin selkeä kuvio niissä tapauksissa, joissa tämä sivutoiminen yrittäjä on myös ollut päivätöissä ja voi todella näyttää, että yrittäjyys on vain harraste tms.\nMutta jos ei ollut muualla kuin keikkahommissa ja nyt ne on vähentyneet, niin taitaa mennä vielä yrittäjyysstatuksen alle ja oliko se hommien lopettamisesta vuoden omavastuuaika.\nMeillä tavallisilla ihmisillä se menee niin että jos duunia ei ole täysipäiväiseksi asti niin sitten maksetaan päiväraha soviteltuna tiettyjen säännöksien mukaan. Eli kutakuinkin jokainen ansiotyöstä saatu euro vähentää päivärahaa 50 senttiä. 80 % kokoaika työtä ei oikeuta enää päivärahaan. Tai jotain tähän tyyliin. Sitä en tiedä onko muusikkojen ammattikunnalla omat pykälänsä. Mutta sen tiedän että aika paljon "mutu" tietoa ja väärää sellaista asioista löytyy. Ja vieläpä virkailijoita myöten.\nJep, mutta kun täytät 55 v. niin tarveharkinta poistuu. Pelotteena tulee taas tuo "orjatyö" mahdollisuus. Eli kun se 500 päivää on täynnä niin työkkäri voi kehitellä kaikenlaisia "aktivointeja", eli palkatonta työharjoittelua työmarkkinatuella ja 9:n euron päivittäisellä kulukorvauksella. Ja työharjoittelu voi koskea alaa kuin alaa max. 80 km:n etäisuudeltä kotoasi.\nVaiks Kelalle ilmottais keikkojen tulot (eli se noin 10-20 euron bruttopalkka, ku ekaks kikkailtu kilometreillä ja päivärahoilla, anyone?) palkkakuiteilla, ni eihän niitä mahdollisia työtodistuksia oo välttämätöntä toimittaa työkkäriin, vai ootteko aina olleet mallikansalaisia ja toimittanu? ;)\nNo eikö tuo ole sitä kuuluisaa housuihin kusemista, jos noin toimii?\nVaiks Kelalle ilmottais keikkojen tulot (eli se noin 10-20 euron bruttopalkka, ku ekaks kikkailtu kilometreillä ja päivärahoilla, anyone?) palkkakuiteilla, ni eihän niitä mahdollisia työtodistuksia oo välttämätöntä toimittaa työkkäriin, vai ootteko aina olleet mallikansalaisia ja toimittanu? ;) Mitä ne niillä tekee muuta ku tulkitsee väärin, että ootte jossain vakityössä ja katkaisee päivärahan.\nTähän mennessä olen aina toimittanut työtodistuksen, koska jos sitä ei toimita, niin se päiväraha katkaistaan.\nSe nimenomaan kannattaa toimittaa, koska siinä sanotaan milloin työsuhde on alkanut ja milloin päättynyt ja missä tehtävissä on toimittu.\nJoskus on vähän taisteltu (satunnainen virkailija), kun työkkärissä annettu viikko aikaa toimittaa työtodistus ja tämä meidän virasto ei viikossa saa mitään aikaiseksi.\nTäh? No joo, lienee eri asia jos on liiton 500 päivää maksettuna ja jäät Kelan rahoille kuin että et ole liitossa, hommat loppuu ja jäät työttömäksi. Mulla ei ollut mitään karensseja siirtymävaiheessa Kelan korvauksiin.\nSiltikin, miten ihmeessä olet yrittäjästatuksella JOS olet ollut palkolisena työntekijänä jonkun toimiston/artistin leivissä? Vai vedotaanko tässä esim siihen että on freelancer verokortti ja monta eri työnantajaa, työllistät siis itse itsesi?\nMuusikon työhän on ollut jo vuosia sitä että keikat ovat monen toimiston kautta, aika harva työllistyy yhden työnantajan toimesta. Mun viimenen käytännössä yhden toimiston kautta lähes täystyöllistyminen on vuodelta 1999, keikkoja tais olla keskimäärin 17/kk, eikä tarvinnut tehdä mitään yhden illan pistoja.\nPakko laittaa kommenttia . "Oikeissa töissä" päivärahat ja matkakulut maksetaan palkan päälle, ei niin et vähennät omasta liksasta. Ei esim. 20 brutosta kerry mitään eläkettä, sit voi vain kirota aikanaan:"Voi vattu, tuli tehtyä 30 vuotta keikkaa eikä eläkettä saa". Jossakin kohtaa on menny pahasti vinoon, tai alalla ei sit ole ainoakaan soittajaa, joka tekee tätä ammatikseen.\nMuusikot on niin hajanainen ryhmä, eri päämäärillä toimivia tyyppejä, että ei tällä alalla saa koskaan mitään sopimusta, joka olis sitova. Aina löytyy välistävetäjiä ja Liimiksiä, joiden ansaan monet napsahtaa... Vituttaa koko palkanmaksujärjestelmä riippumatta keikanmyyjästä, ei mitään hajua miten palkka muodostuu.\n05.10.2011 18:22:56 (muokattu 05.10.2011 18:24:36)\narto1: ... ei mitään hajua miten palkka muodostuu.\nJos et ole saanut tilinauhaa, on työnantajasi rikkonut lakia.\nSamoin LAIN MUKAAN päivärahoja ei saa maksaa osana palkaa.\nkaikki nää löytyy tessistä, jos on hyväksynyt muuta, kuin vähintään sen, löytyy syy olemattomaan eläkkeeseen peilistä.


Oi kurjulaiset kultamunat: 2021\nTaiteilija Ai Weiwei julkaisee sosiaalisessa mediassa tarkoitushakuisen loukkaavan, harhaanjohtavan tai muuten vain hämmennystä herättävän viestin.\nKannattajat hurraavat, kun joku "uskaltaa sanoa", vaikka sisältö olisi pikemminkin tunteenpurkaus kuin jäsentynyt kannanotto.\nJulkaisun tehnyt puolustaa viestiään ylevin termein, esimerkiksi sananvapaudella.\nTaiteilija Ai on yhtä ylevä kansalainen kuin pahamaineinen Jussi Halla-aho. Ai myös muistuttaa ai-aita eli sormieläintä ulkoiselta habitukseltaan. Ilmankos hän osoittelee sormella. Toinen ylevä kansalainen on Halla-aho eli tohtori Viha, todellinen Pimeyden ruhtinas ja kyykäärmeitten sikiö, josta hänen oppilaansa käyttävät nimitystä "Mestari". Ja joka on taatusti tupakoinut työhuoneessaan eduskunnassa joskus.\nPuolustakaamme illmanilaista linjausta – mitä ääneen ei lausuta. Eli esim. yksin jos suihkussa tulee ääneen höpistyä tuhmuuksia ja valvontajärjestelmä sen mikrofonillaan kuulee, niin rangaistusta vaan. Sen jupinan olisi voinut kuulla joku muukin, vahingossa kylpyhuoneen oven avaava. Mutta jos ei ääneen lausu, se sallittakoon, kunnes saadaan kehitetyksi ajatuksenlukuteknologia, ja väärät ajatukset voidaan poimia jo sanomatta. Silloin rangaistavuus vääristä ajatuksista tulee laajentaa jo ääneen sanomattomaankin.\nPS. Mika Illman (s. 1968) on suomalainen juristi, joka on toiminut valtionsyyttäjänäkin. Hän on erikoistunut sananvapauslainsäädäntöön. Vuonna 2008 Illman oli sijoittunut toiseksi sähköisiin oikeuksiin keskittyneen ihmisoikeusjärjestö Electronic Frontier Finlandin | Vuoden Isoveli -äänestyksessä. Raati katsoi Illmanin toimien pyrkineen rajoittamaan sananvapautta verkossa "sinnikkäästi, demokratian periaatteista, syyttäjän toimenkuvasta ja teknisistä realiteeteista välittämättä".\nTunnisteet: abortti, biojäte, filosofia, homokaasu, ihmisarvo, ihmisoikeudet, ihmispaska, Jussi Halla-aho, kiihottaminen, kukkahattutädit, kyky tehdä valintoja, Mika Illman, sananvapaus, uskonrauha\nHieman verkkokatsausta näin päivän ratoksi. Sain herätteen tämän kirjoittamiseen erään tuotteliaan ja fiksun lukijakommentoijani lukijakommentista.\nIbn Matin blogissa oli vuonna 2015 julkaistunut merkintä, jossa hän käsitteli Tiede-lehden artikkelia profeetta Muhammadista. Islamin mukaan tämä henkilö oli 600-luvulla jKr. perustanut islamin.\nKo. Tiede-lehden artikkelissa suhtauduttiin kritiikittömästi ja suhteellisen epätieteellisesti profeetta Muhammadiin oletettuna historiallisena henkilönä.\nIbn Matti toteaa blogimerkinnässään, että Muhammadin tarina perustuu vain ja ainoastaan islamin pyhiin kirjoituksiin, sen pyhään kirjaan Koraaniin, Koraanin ulkopuoliseen islamilaiseen perimätietoon eli haditheihin ja Muhammadin elämäkertoihin. Hän sanoo, että historiallisia tai edes arkeologisia todisteita näistä tarinoista ei ole. Ei mitään. Blogisti kysyy: "Miksi tämä kirjoitus on Tiede-lehdessä? Jos se olisi Seitsemän Päivää -lehdessä tai Helsingin Sanomien Kuukausiliitteessä tai vaikkapa Mitä Vittua-lehdessä, minulla ei olisi mitään sitä vastaan." Eri asia tietysti on, jos sellainen artikkeli julkaistaan lehdessä, joka esittää esittelevänsä tieteen tuloksia.\nMuistan itse, että samassa lehdessä yli 30 vuotta sitten oli julkaistu artikkeli, jossa annettiin ymmärtää, että islam on hyvä uskonto, koska se kannattaa abortteja, kun taas kristinusko on huono uskonto, koska se vastustaa abortteja.\nIbn Matti siis sanoo, että Tiede-lehti esittää uskonnollisen myytin historiallisena tosiasiana. Seuraavaksi hän esittelee Jeesus Nasaretilaisesta kertovan kuvitteellisen artikkelin, joka voitaisiin yhtä hyvin julkaista lehdessä. Hän sanoo, että tosiasiassa Jeesuksesta on olemassa enemmän historiallisia todisteita kuin profeetta Muhammadista.\nSuomen vapaa-ajattelijoiden liiton sivuilla oli myös julkaistunut vuonna 2020 artikkeli otsikolla Mikä on Koraanin asiayhteys?, jossa emerituspfofessori Timo Saloviita ottaa kantaa profeetan historiallisuuteen. Mies esittää, ettei kukaan tiedä, kuka oli kirjoittanut Koraanin. Hän myös esittää, että islam oli syntynyt vasta Koraanin jälkeen ja sen päälle joskus 700-luvun lopulta alkaen.\nKoraanin asiayhteys ei siten olisikaan islam, vaan jokin islamin esivaiheena ollut itäinen kristillinen lahko, joka esiintyi arabipaimentolaisten keskuudessa. Kirjoitukset olisivat nousseet valtionuskonnon asemaan, kun valta siirtyi Lähi-idän paimentolaisille 600-luvulla.\nVuonna 2017 ruotsalaisen blogistin Fjordmanin kirjoitus What Were the True Origins of Islam? oli julkaistu Gates of Vienna-sivustolla. Ja Ibn Matti pian tämän jälkeen oli julkaissut blogissaan käännöksen kirjoituksesta suomeksi otsikolla Fjordman: Mikä on islamin todellinen alkuperä?.\nMies kertoo, että Kööpenhaminassa oli pidetty 9.9.2017 konferenssi, jonka aiheena oli islamin alkuperä. Järjestäjinä olivat olleet yhteistyössä International Free Press Society in Denmark sekä Human Rights Service- ja Document-järjestöt. Puhujana oli professori Robert Martin Kerr. Hän toimii Inarah-tutkimusverkostossa, joka keskittyy Koraanin, islamin alkuperän ja sen varhaisen historian filologiseen ja kriittiseen tutkimukseen.\nFjordmanin mukaan konferenssia vartioi monia poliiseja, koska profeetan historiallisuus on arka asia monille muslimeille. Mies kertoo myös, että professori Kerr ei näytä pitävän Muhammadia lainkaan historiallisena hahmona. Mitään aikalaistodistuksia ei Muhammadista ole. Ei ainuttakaan. Sana "Muhammad" voisi olla arvonimi tarkoittaen "ylistettyä", eikä suinkaan henkilökohtainen nimi.\nKerrin mukaan nämä neljä kalifia saattavat olla myös fiktiivisiä hahmoja. Koska ei ole löydetty ainuttakaan kolikkoa, joita nämä hallitsijat olisivat lyöneet, ja sikäli kuin tiedämme, ei rahoja lyöty Mekassa tai Medinassa ennen kuin vasta 800-luvulla. Se on kaksi vuosisataa sen jälkeen, kun islamin ja islamilaisen valtakunnan kerrotaan syntyneen. Ja:\nIslamin ulkopuoliset historioitsijat, jotka kirjoittivat varhaisten arabien laajoista aseellisista aluelaajennoksista, eivät mainitse Koraania, islamia eivätkä muslimeja, ja Muhammadista on vain harvoja mainintoja. Joten ehkäpä se islam, jonka me tunnemme, luotiin vasta arabien alkuaikojen valloitusten jälkeen. Tämä jättää tietysti avoimeksi kysymyksen siitä, mikä oli ollut valloituksien todellinen syy.\nKerr oli sanonut, että arabivalloittajat eivät itsekään maininneet Koraania ensimmäisten vuosikymmenten aikana, luultavasti siksi, ettei sitä vielä ollut tunnistettavassa muodossa. Osia Koraanista on voitu myös alun perin kirjoittaa syyriaksi, joka on kristittyjen aikoinaan käyttämä aramean murre. Kerrin mukaan Koraani vaikuttaisi olevan sekoitus juutalaisista ja kristityistä lähteistä, johon perustaan on lisätty arabialaista islamille omaleimaista materiaalia.\nKerr sanoi myös, että on mahdollista, että jotkut Koraanissa siteeratut kristilliset tekstit ovat peräisin itäisiltä lahkoilta, jotka eivät uskoneet kolmiyhteyteen.\nProfessori Kerr mainitsi lisäksi, että tärkeimmät (sunnilaiset) hadithien kokoajat al-Bukhari ja al-Muslim eivät milloinkaan käyneet Mekassa tai Medinassa tutustumassa Muhammadin elämän lähdemateriaaliin. Kuten Patricia Crone ja muut tutkijat ovat huomauttaneet, Mekka sijaitsee aavikolla eikä lähistöllä ole jokia tai suuria vesistöjä. Ei ole mitään ei-islamilaisia lähdettä, jonka mukaan Mekka olisi ollut tärkeä kauppakaupunki varhain 600-luvulla. Se, että Mekalla on niin keskeinen rooli islamilaisessa historiankirjoituksessa, saattaa koko tarinan islamin synnystä epäilyksen alle.\nKerr ja jotkut muut tutkijat uskovat, että arabivalloituksen lähde löytyy paljon pohjoisempaa. Ei Arabian niemimaan Hijazin alueen Mekasta ja Medinasta, vaan luultavasti lähempänä nykyistä Syyriaa ja Jordaniaa. Kerr myös huomautti, että yhdenkään varhaisen Pohjois-Afrikan moskeijan qibla (rukoussuunta) ei osoita Mekkaan. Ei myöskään umaijadien moskeija Espanjan Cordobassa.\nKerr totesi, että arabivalloittajilla on saattanut olla jonkinlainen juutalaisuudesta ja kristinuskosta mallia ottanut monotoistinen uskonto, mutta valloitusten jälkeen sukupolvien ja vuosisatojen saatossa he hylkäsivät sen ja kehittivät sotaisamman uskonnon, joka toimi arabinationalismin ja -imperialismin veturina. Ehkäpä valloitukset siis muovasivat enemmän islamia kuin islam valloituksia.\nVapaata tutkimusta tietenkin tarvitaan. Eikä sitä voi kieltää vedoten joidenkin uskovaisten pyhiin tuntoihin.\nTunnisteet: historia, ihmisarvo, ihmisoikeudet, kaksoismittapuut, kiihottaminen, kukkahattutädit, kulttuuri, maat ja kansat, Mika Illman, patologia, tarinat, tie helvettiin, uskonnollisuus, uskonrauha, vääristeleminen\nLähettänyt Tom Kärnä klo 6.43 2 kommenttia:\nKyllä minä ennen tiesin, että unitarismi on uskonnollinen näkemys, joka kieltää Jumalan kolminaisuuden. Kolminaisuusoppi on ollut pitkäaikainen osa nk. vakiintunutta kristinuskoa. Unitarismin väite on siis, että Jumala on yksi ja ainoa.\nTiesin myös, että uskonnollisessa mielessä universalismi on näkemys, jonka mukaan kaikki pelastuvat.\nTämän lisäksi tiesin myös, että on olemassa uskonnollinen suuntaus nimeltä unitaariuniversalismi. Olin luullut siinä olevan kyse siitä, että em. kaksi aatetta yhdistetään.\nJa siitähän siinä onkin kysymys. Mutta törmäsin myöhemmin sellaiseen tietoon, että nykyään kyseessä voi olla laajempi suuntaus, jonka jäsenet voivat edustaa periaatteessa mitä tahansa todellisuuskäsitystä. Vuodesta 1961 alkaen on ollut olemassa tällaista unitaariuniversalismia kannattava järjestö, jonka englanninkielinen nimi on Unitarian Universalist Association (UUA). Se oli muodostunut aikaisempien keskusjärjestöjen The Universalist Churches of America ja American Unitarist Association yhdistyessä.\nUnitaariuniversalisteihin kuuluu ihmisiä, jotka määrittelevät itsensä kristityiksi, juutalaisiksi, buddhalaisiksi, hinduiksi, pakanoiksi, ateisteiksi, agnostikoiksi tai humanisteiksi.\nWikipedian mukaan liikkeen moninaisuudesta huolimatta universaaliunitaristit tunnustavat seitsemän yhteistä periaatetta, jotka ovat:\nJokaisen ihmisen luontainen arvo ja arvokkuus;\nOikeudenmukaisuus, tasavertaisuus ja myötätunto ihmissuhteissa;\nToisten hyväksyminen ja kannustaminen hengelliseen kasvuun seurakunnissa;\nVapaa ja vastuullinen totuuden ja merkityksen etsintä;\nOmantunnon vapaus ja kansanvaltaisten menettelytapojen käyttö sekä seurakunnissa että yhteiskunnassa yleensä;\nTavoitteena rauha, vapaus ja oikeus kaikille maailmanlaajuisessa yhteisössä;\nKunnioitus kaiken olevaisen verkkoa kohtaan, jonka osia kaikki olennot ovat ja jossa kaikki ovat riippuvaisia toisistaan\nSamaten Wikipedian mukaan unitaariuniversalistien uskon perustana pidetään seuraavia "lähteitä":\nKaikissa kulttuureissa tunnettu suora kokemus rajat ylittävästä mysteeristä ja ihmetyksestä\nProfeetallisten naisten ja miesten sanat ja teot, jotka haastavat vastustamaan pahuuden voimia ja rakenteita oikeudenmukaisuudella, myötätunnolla ja rakkauden voimalla\nMaailman uskonnoista kumpuava viisaus, joka tarjoaa innoitusta eettisessä ja hengellisessä elämässä\nJuutalaiset ja kristilliset opetukset, jotka kehottavat vastaamaan Jumalan rakkauteen rakastamalla lähimmäistä niin kuin itseämme\nHumanistiset opetukset, jotka kehottavat hyödyntämään järkeä ja tieteen tuloksia\nLuonnonuskontojen hengelliset opetukset, jotka kunnioittavat elämän kiertokulkua ja ohjaavat elämään tasapainossa luonnon kanssa\nPS. Itse nykyään luokittelen itseni unitaariksi. Mutta universalistiksi en itseäni nimeä. Tämä johtuu siitä, etten usko elämänjälkeisen elämän olevan tosiasia.\nTunnisteet: elämän tarkoitus, filosofia, ihmisarvo, ihmisoikeudet, kiihottaminen, kulttuuri, Mika Illman, syvähenkinen elämä, uskonnollisuus, uskonrauha\nSeuraavassa käsittelen väärin käytettyä tai jopa raiskattua suomen kieltä. Kommentoin jokaista esimerkkitekstiä. Huom.: vain suomen kieltä osaavat kykenevät kunnolla arvostamaan tätä blogimerkintää. Oi, katso:\nSimpsonit. Kausi 21. Jakso 2/23. Ura katkolla. Bart terästää opettajan kahvin, ja hän tulee niin humalaan, että menettää työnsä.\nKommentti: Mutta miksi Bart tuli humalaan? Ja ei kai alakoululaisella ole työpaikkaa?\nTosi kiva, kun keskustelu poistuu, kun olet lukemassa sitä.\nKommentti: Siis juuri minäkö?\nKoska Marin ja SDP eivät halua, että pieni ja keskituloisten kokonaisverotus kiristyisi\n= Koska Marin ja SDP eivät halua, että keskituloisten ja pieni kokonaisverotus kiristyisi\nPistäkää naiset "tein itse ja säästin" rävellyksiä\nKommentti: Miksi sinä säästit rävellyksiä?\nAi suklaa hammasta kolottaa\nKommentti: Miksi hammas on suklaan kolottama?\nPelaatteko nettikasino pelejä?\nNäin sen pitäisi kuulua: Pelaatteko, nettikasino, pelejä?\nsade ilma piristi eilen\n= ilmatyyppinen sade piristi eilen\nKommentti: Esimerkissä on käytetty mm. latinassa käytettyä appositiorakennetta, jota suomen kielessä käytetään normaalisti vain harvoin. Alempana jossain vaiheessa lisää esimerkkejä appositiosta.\nKommentti: Kyllä maksankin!\nErään jäsenemme maalaama taulu, joka ei halua nimeään mainittavan tässä yhteydessä.\nKommentti: Miksi taulu ei halua nimeään mainittavan ko. yhteydessä?\nWC tuoli on varustettu kannellisella 7 litran irrotettavalla astialla ja WC paperitelineellä.\nKommentti: Tässä lauseessa ei ole mitään järkeä.\nItse asuin aikoinaan Viikissä ja kyllä sinne pääsi vähintään seitsemällä eri bussilla, joilla suurimmalla osalla oli aamu ja iltapäivisin 10 minuutin vuoroväli.\n= Itse asuin aikoinaan Viikissä ja kyllä sinne pääsi vähintään seitsemällä eri bussilla, joilla suurimmalla osalla oli iltapäivisin ja aamu 10 minuutin vuoroväli.\nHavaitsijan koordinaatistossa aaltojen lähtöpaikan siirtyminen aiheuttaa Doppler ilmiön.\n= Havaitsijan koordinaatistossa aaltojen lähtöpaikan siirtyminen aiheuttaa ilmiötyyppisen Dopplerin.\nSiis käytin teini ikäistä poikaani psykiatrilla. Sillä oli ainakin huulissa täyteaineita, poskissa kohotetta ja mesolankoja otsassa. Oli kuin vahanukke.\nNäin sen pitäisi kuulua: Siis käytin, teini, ikäistä poikaani psykiatrilla. Sillä oli ainakin huulissa täyteaineita, poskissa kohotetta ja mesolankoja otsassa. Oli kuin vahanukke.\nDeimoksen tupakka, alkoholi ja riippuvuusketju\n= Deimoksen riippuvuusketju, tupakka ja alkoholi\nKun kyseessä on sydän ja verisuonitaudit\n= Kun kyseessä on verisuonitaudit ja sydän\nOstetaan jalka sekä kattolamppu ja nojatuoli\n= Ostetaan kattolamppu ja nojatuoli sekä jalka\nLaita lentokone tila päälle, saat olla ihan rauhassa\nNäin sen pitäisi kuulua: Laita, lentokone, tila päälle, saat olla ihan rauhassa\nVoiko lohta antaa vauvalle (6kk) joka on ollut uunissa paistumassa pienessä öljyssä?\nKommentti: Kuka pistää vauvansa paistumaan öljyssä uuniin?!!1! Ja luulen sitä paitsi, että kuollut vauva ei kykene enää syömään edes lohta.\n= valotyyppiset LEDit\n= tautityyppinen Hailey-Hailey\nTarvitseeko kuntoilija urheilu tai palautusjuomia?\n= Tarvitseeko kuntoilija palautusjuomia tai urheilu?\nTietenkin täytyy katsoa kipu tilanteen mukaan.\nKommentti: Kipu tulee tietenkin katsoa tilanteen mukaan.\nIhan hyvä veto talouteen jossa syyään lähinnä purkki ja valmisruokaa.\n= Ihan hyvä veto talouteen jossa syyään lähinnä valmisruokaa ja purkki.\nTuo on tuhannen taalan paikka Kiinalle saada vaikutusvaltaa lähempää Eurooppaa, luoda massiivista kauppa ja logistiikkainfraa ja näpäyttää poliittisesti ja sotilaallisesti EUta ja Venäjää.\n= Tuo on tuhannen taalan paikka Kiinalle saada vaikutusvaltaa lähempää Eurooppaa, luoda massiivista logistiikkainfraa ja kauppa ja näpäyttää poliittisesti ja sotilaallisesti EUta ja Venäjää.\nJo nyt tuli tuohon jos sanaan vahva epäilys.\nKommentti: Lauseessa/virkkeessä ei ole mitään järkeä.\nYmmärrän Korona tilanteen\nTämän tulisi kuulua näin: Ymmärrän, Korona, tilanteen\nJos keliakia verikoe negatiivinen, jatkaako lääkäri tutkimuksia?\n= Jos verikoetyyppinen keliakia negatiivinen, jatkaako lääkäri tutkimuksia?\nAfganistanin talous on ollut sota sekä huumeteollisuus\n= Afganistanin talous on ollut huumeteollisuus sekä sota\nHaju ja makuaisti katosivat koronatestin jälkeen?\n= Makuaisti ja haju katosivat koronatestin jälkeen?\nPelinkehittäjä ilmoitti tutkineensa asiaa ja kyseessä olleen yksittäisen pelinkehittäjän sooloilu, joka on nyt hyllytetty työtehtävistään sekä laitettu jatkossa erityisen seurannan alle.\nKommentti: Miksi pelinkehittäjän sooloilu on hyllytetty työtehtävistään?\nKommentti: Mielestäni James Webb ei ole teleskooppi. Kyseessä on sen sijaan Yhdysvaltain presidentin Kennedyn hallinnon aikana Yhdysvaltain ilmailu- ja avaruushallinnon Nasan johtajaksi nimitetty heppu, joka oli virassa vielä presidentti Johnsonin hallinnon aikana. Webb valvoi Yhdysvaltain Apollo-ohjelman toteutumista.\nTrouble ja Skull yhtyeiden laulaja\nNäin sen pitäisi kuulua: Trouble ja Skull, yhtyeiden laulaja\nKommentti: Miten se eroaa ekonomista?\nKommentti: Miten se eroaa strategista?\nmitä sitä tänään tekis ehdotuksia\nKommentti: No en tiedä, mitä ehdotuksia tänään kannattaisi tehdä.\nKommentti: Mielestäni kapina ei ole TV-lupamaksu. Ei ollut ennenkään.\nKommentti: Mielestäni aamukahvi ei ole jutustelua vaan aamukahvi.\nOliko kyseessä ruis, kaura vai ohraleipä?\n= Oliko kyseessä ohraleipä, ruis vai kaura?\nKommentti: Minunkin mielestäni Suomen tulisi tehdä.\nsitä ammuttiin olka päästä läpi\nKommentti: Melko hyvin, jos olka tosiaan ammuttiin päästä läpi. Vaikka raakaa se toki on.\nNo ei siis voi enää tammi vai oliko se nyt helmikuun jälkeen enää maksaa niillä matkakorteilla.\n= No ei siis voi enää helmikuun vai oliko se nyt tammi jälkeen enää maksaa niillä matkakorteilla.\n= Palautepalsta ja tiedote\nArthur pyytää Gawainin kertomaan tarinan, mutta hänellä ei mielestään ole mitään kertomisen arvoista.\nKommentti: Jos Arthurilla ei mielestään ole mitään kertomisen arvoista tarinaa kerrottavana, niin on luonnollista, että hän pyytää Gawainia kertomaan semmoisen.\nKommentti: Mielestäni duuni ei ole loistoa. Sen sijaan kyseessä on työ. Ilman työtä ei olisi myöskään hyvinvointivaltiota.\nKaikkiaan 1918 vapaussota vaati 38,000 uhria,joista 75 % oli punaisia tai heihin luettavia.\nKommentti: Mielestäni 38 uhria koko vapaussodan aikana on melko vähän. Suomessa oli siihen aikaan sentään noin kolme miljoonaa asukasta.\nolen kypärä ja aivovammakriittinen, en usko kumpaankaan\n= olen aivovammakriittinen ja kypärä, en usko kumpaankaan\nAfrikan Swazimaan sairaanhoitajat ovat kieltäytyneet antamasta poliiseille hoitoa sen jälkeen, kun heidän on kerrottu ampuneen mieltään osoittanutta hoitohenkilökuntaa.\nKommentti: Miksi Swazimaan sairaanhoitajat kieltäytyivät antamasta poliiseille hoitoa sen jälkeen, kun olivat ampuneet mieltään osoittanutta hoitohenkilökuntaa? Ja miksi he olivat ampuneet mieltään osoittanutta hoitohenkilökuntaa? Vai onko kyse siitä, että heidän oli kerrottu ampuneen hoitohenkilökuntaa, mutta eivät olleet tosiasiassa tehneet sitä, ja jostain syystä olivat sitten suuttuneet poliiseille?\nKansalaisaloite: Elämänkatsomus tieto valinnaiseksi\nNäin sen kuuluisi olla: Kansalaisaloite: Elämänkatsomus, tieto, valinnaiseksi.\nMenestys johtaa aina myös epäonnistumisiin. Kun olet huipulla, moni haluaa sinun kaatuvan.\nKommentti: Niinhän moni haluaakin minun kaatuvan, koska olen niin menestynyt.\nFacebook on poliittinen toimija ja mielipide diktaattori\nKommentti: Sen väitteessä ymmärrän, että sosiaalisen median kaupallinen yhteisöpalvelu Facebook lähes kolmella miljardilla käyttäjällään on poliittinen toimija, mutta sitä en ymmärrä, miten mielipide olisi diktaattori.\nFI: Medium Mikrokuitu pyyhe koiralle joka on kevyt, erittäin imukykyinen ja nopeasti kuivua.\nKommentti: En kiinnitä nyt huomiota yhdyssanavirheeseen, vaan ihmettelen mainitun koiran hienoja ominaisuuksia.\nTunnisteet: ihmisarvo, kielet ja kielenhuolto, kulttuuri, kyky tehdä valintoja, suomalaisten etu, syvähenkinen elämä, tie helvettiin, värähtelytaso, vääristeleminen\nPitääkö minun piitata siitä, että melko monella eroavalla tavalla olen tämä kirjoitus mukaan lukien määritellyt poliittista maailmankatsomustani?\nOlen nyt sitä mieltä, että voisin määritellä sen lyhyesti seuraavalla tavalla:\nOlen sosialidemokraattinen | nationalisti.\n...Minusta siinä ei ole mitään piittaamisen aihetta.\nVuoden 2019 kesäkuussa Vihreiden Grand Old Man (anteeksi anglismi) Osmo Soininvaara oli käsitellyt blogissaan sitä, että Tanskassa paikallinen sosialidemokraattinen puolue oli omaksunut "maahanmuuttovastaisten oikeistopopulistien" ohjelman. Seurauksena jälkimmäisten romahdus vaaleissa ja Sosialidemokraattien suurmenestys.\nSoininvaara antoi ymmärtää blogimerkinnässään, että koska demarit ovat sentään voittopuolisesti sivistyneitä ihmisiä, niin ei tämä niin kauhean huonosti mennyt.\nII PS. Kirjoitussarjani aikaisemmat kolme osaa: I, II ja III.\nIII PS. 23.11.2021: Olen myös kirjoittanut unikertomuksen otsikolla Marxilaisten hoitokotiin?.\nTunnisteet: ihmisarvo, ihmisoikeudet, poliittisia ideoitani, suomalaisten etu, syvähenkinen elämä, värähtelytaso, yhteiskunnat\nKun marxistileninistit eli kommunistit – tässä tapauksessa maolaisilla mausteilla varustettuna – pääsivät manner-Kiinassa valtaan vuonna 1949 voitettuaan pitkällisen sisällissodan, päättyi Kiinan mannermaalla niin sanottu nöyryytyksen vuosisata, jolloin siirtomaavallat olivat paloitelleet ja hyödyntäneet Kiinaa mielensä mukaan.\nHävittyään sisällissodassa Kuomingtang-puolueen johtamat tasavaltalaiset vetäytyivät Taiwanin saarelle, jonne he perustivat oman valtionsa, ja niin kutsuttu nöyryytyksen vuosisata päättyi sielläkin. Kiinan kommunistit olivat perustaneet manner-Kiinaan oman diktatuurinsa, mutta Taiwankin oli diktatorisesti johdettu, koska Kuomingtang ei sallinut oppositiota. Eli se oli suurin piirtein yhtä syvältä kuin kommunistit.\nYhdysvallat tuki luonnollisesti epädemokraattista Taiwanin valtiota koko sen olemassaolon ajan.\nKuomingtangin Taiwan oli edustanut 22 vuoden ajan koko Kiinaa YK:ssa, kunnes se vuonna 1971 oli joutunut luovuttamaan paikkansa järjestössä ja sen turvallisuusneuvostossa Kiinan kommunistien ns. kansantasavallalle.\nVanhimman kommunistivaltion eli supervalta Neuvostoliiton romahdettua omaan mahdottomuuteensa vuonna 1991 Taiwanissa Kuomingtang armollisesti oli hyväksynyt sen, että maassa tulee järjestää vapaat parlamenttivaalit. Ja ne pidettiin jo seuraavana vuonna.\nSiitä pitäen Taiwan on kukoistanut demokratiana.\nKuomingtang, samoin kuin Kiinan kommunistinen puolue, ovat periaatteessa hyväksyneet pyhänä sen periaatteen, että on olemassa yksi jakamaton Kiina, vaikka se on jakaantunut kahteen valtioon, joilla on erilainen yhteiskuntajärjestelmä.\nDemokratisoitumisen jälkeen Taiwanissa on noussut esiin myös sellaisia poliittisia voimia, jotka kannattavat Taiwanin virallista itsenäistymistä. Tämä on herättänyt suurta vihastusta Kiinan kommunistipuolueessa, ja se on pitänyt tällaista ajattelutapaa huonona siirtona.\nTämän Ylen hienosti analysoivan artikkelin mukaan kommunistisella Kiinalla ei ennen pitkää ole muuta vaihtoehtoa kuin hyökätä Taiwanille. Kiinan ns. kansantasavallan perustamisesta tulee noin 28 vuoden kuluttua 1. lokakuuta tasan sata vuotta, ja tämä on kommunisti-Kiinan kannalta sillä lailla pyhä ja pyöreä luku, että maiden jälleenyhdistyminen on saatava suoritettua viimeistään vuonna 2049. Ja tämä siis voi toteutua kommunisti-Kiinan kannalta myös sodan kautta.\nJätän kokonaan huomiotta sen, että Kiinan pääväestöryhmän han-kiinalaisten osuus Taiwanin saaren väestöstä alkoi suureta isommaksi vasta 1800-luvulla, ja esitän, että edellä mainittuun Kiinan ns. kansantasavallan ongelmaan on olemassa yksinkertainen ratkaisu:\nKun demokratian omaksumisen vuoksi Taiwanin johdolla ja yhteiskuntajärjestelmällä on nykyisin suurempi legitimiteetti kuin Kiinan diktatorisella kommunistisella puolueella, niin minusta jälleenyhdistymisen tulee tapahtua enemmän Taiwanin kuin manner-Kiinan ehdoilla.\nTaiwanissa ihmisten oikeudet otetaan paljon paremmin huomioon kuin kommunistisen puolueen hallitsemassa Kiinan osassa. Siksi jotta jälleenyhdistymiseen voidaan ruveta, tulee Kiinan ns. kansantasavallan omaksua myös demokratia. Sitten, kun Taiwan on todennut sisarmaansa todella muuttuneen demokraattiseksi, voidaan ryhtyä toimeen. Tuskinpa taiwanilaisilla olisi siinä vaiheessa enää mitään sisarmaahan liittymistä vastaan, kun he voivat todeta, että heidän oikeuksiaan kansalaisina ja valtiona kunnioitettaisiin.\nEhdotankin mahdolliselle uudelle demokraattisesti hallitulle Kiinalle kaksikamarista parlamenttia ja federalismia, eli maan tulee mielestäni koostua autonomisista osavaltioista, koska se on käytännöllistä ja oikein.\nLähettänyt Tom Kärnä klo 7.25 5 kommenttia:\nTunnisteet: abortti, historia, ihmisarvo, ihmisoikeudet, kyky tehdä valintoja, maat ja kansat, patologia, syvähenkinen elämä, värähtelytaso, yhteiskunnat\nJos Jumala vaatisi minulta eettisesti hyvää elämää, hän tulisi huomaamaan, että en kykene siihen.\nJumala ei vaadi minulta mitään enkä minä vaadi Jumalalta mitään.\nJumala vaikuttaa minun pääni sisällä.\nMinulla ei ole tietoa Jumalasta, mikäli hän ei valaise omaatuntoani.\nMinulla ei ole uskonnollisia velvollisuuksia; minulla on vain maallisia sellaisia.\nMinun ei pidä antaa uskonnollisten ennakkoluulojeni vaikuttaa poliittisiin mielipiteisiini.\nPS. 16.10.2021: Ja sama toisella kielellä.\nLähettänyt Tom Kärnä klo 6.45 2 kommenttia:\nTunnisteet: elämän tarkoitus, filosofia, kristillinen skeptismi, kulttuuri, mietelmät, oma elämä, syvähenkinen elämä, teologia, uskonnollisuus, värähtelytaso\nMark Mansonin kirjoittama Kuinka olla piittaamatta paskaakaan (julkaistu v. 2016, ja suomennos julkaistu v. 2018) on eräänlainen oma-apukirja.\nMutta se ei kerro siitä, kuinka ihminen voi saavuttaa menestyksen ja täydellisen onnen tilan.\nSen ydinasia ei myöskään ole piittaamattomuus, hällä väliä -asenne tai nihilismi. Sen sijaan sen sanoma on, että elämässä on tärkeitä asioita ja vähemmän tärkeitä asioita. Manson esittää, että on keskityttävä oikeasti tärkeisiin asioihin ja muista asioista voi sitten olla piittaamatta paskaakaan.\nKirjan alkulehdillä Manson mainitsee renttukirjailijaksi nimitetyn Charles Bukowskin, joka osasi olla piittaamatta paskaakaan. Maininta ilahdutti minua. Olen joskus nuorempana lukenut Bukowskia.\nKirjoittaja kertoo kirjassa aiheeseen liittyen myös omasta elämästään.\nKirjan ensimmäisellä puoliskolla käsitellään yleensä elämää ja sen ongelmakenttiä.\nSen jälkeen siinä käsitellään perusteellisesti arvoja.\nKirja käsittelee myös rakkautta.\nYksi tärkeimmistä asioista, mitä Manson siinä käsittelee, on se, että ihminen on itse vastuussa omasta elämästään. Ja vastuussa myös siitä, mitä tehdä ongelmilleen. Kirjoittaja ei kuitenkaan puhu kapitalistisen eetoksen mukaisesti siitä, että on työläisestä itsestään kokonaan kiinni, mikä on hänen asemansa työmarkkinoilla. Ja tämä oli minusta myönteistä.\nMutta tuosta vastuusta siitä, mitä tehdä omille ongelmilleen muuten tulee mieleeni logoterapia. Joka on ainoa terapiasuuntaus, joka onnistuu olemaan samalla myös elämänfilosofia.\nOma-apukirjaksi Mark Mansonin Kuinka olla piittaamatta paskaakaan on melko raikas. Ja sillä oli minuun terapeuttinenkin vaikutuksensa. Päätinkin kirjaa lukiessani olla henkinen sosialisti, vaikka Manson ei sosialismia kirjassaan propagoikaan.\nTunnisteet: elämä maailmankaikkeudessa, elämän tarkoitus, filosofia, ihmisarvo, kirjallisuus, kulttuuri, kyky tehdä valintoja, suomalaisten etu, syvähenkinen elämä, terveys\nJokunen päivä sitten tuli täyteen 20 vuotta siitä, kun terroristit olivat iskeneet Yhdysvaltain itärannikolle 11.9.2001. Silloin he olivat kaapanneet neljä matkustajalentokonetta. Kaksi niistä he lensivät New Yorkin WTC-torneihin, jotka jonkin ajan päästä romahtivat, yhden lensivät päin Yhdysvaltain puolustusministeriön hallintorakennusta Pentagonia. Yhdellä heidän oli ollut tarkoitus lentää Yhdysvaltain kongressitaloa päin, mutta tässä he eivät onnistuneet, sillä matkustajat olivat ryhtyneet kapinoimaan. Lentokone sen sijaan putosi hallitsemattomasti maahan.\nIskuissa kuoli yhteensä lähes 3.000 ihmistä, joista yli 2.700 sai surmansa kaksoistorneissa ja niihin lentäneissä lentokoneissa. Välillisesti iskun seurauksena oli kuollut vuoden 2016 heinäkuuhun mennessä vielä ainakin 1.064 ihmistä, lähinnä syöpään sairastuneita pelastustyöntekijöitä.\nIskussa oli kyse patriarkaatin hyökkäyksestä suhteellisen liberaalin maan kimppuun. Terroristien mielipiteitten mukaan naisilla ja tytöillä ei ollut yhtä paljoa ihmisarvoa kuin miehillä ja pojilla. Heidän mielestään naispuolisilla ihmisillä tuli olla miespuolinen holhooja. Heidän mielestään miehille tuli olla helppoa ottaa naisesta avioero, mutta he ylenkatsoivat naisten oikeutta ottaa avioero miehestään.\nHe halveksivat ja nuivivat voimakkaasti myös homoseksuaaleja ja toisinajattelijoita. He olivat sitä mieltä, että kenelläkään heidän uskonyhteisöönsä kuuluvalla ei ollut oikeutta kääntyä pois siitä kuolemantuomion uhalla.\nTunnisteet: biojäte, historia, ihmisarvo, ihmisoikeudet, ihmispaska, kiihottaminen, kulttuuri, kyky tehdä valintoja, maat ja kansat, Mika Illman, patologia, tie helvettiin, uskonnollisuus, uskonrauha, yhteiskunnat\nLähettänyt Tom Kärnä klo 7.08 3 kommenttia:\nBlogistikollegani Pekka oli jokin aika sitten blogissaan käsitellyt jossain määrin vihamieliseltä kantilta vegaanista ravintoa. Hänen tekstinsä oli ironinen mukaelma Laura Frimanin kolumnista, jossa oli annettu ymmärtää, että "ilmasto on niin tärkeä asia, että lentomatkailua pitäisi rajoittaa, paitsi että ei voi, koska Suomessa on ihan mälsää" (Pekan kuvaus kolumnista). Pekan blogimerkintä inspiroi minut lopulta kirjoittamaan tämän tekstin, jonka kirjoittaminen oli väikkynyt mielessäni jo pitempään, vaikka en todellakaan ole kovin asiantunteva asiassa:\nPidän muita eläimiä kivoina asioina Maapallolla. Koen jonkinlaista yhteyttä niihin. Minusta muilla eläimillä on, jos ei ihmisarvoa, niin kuitenkin eläinarvo. Mielestäni muita eläimiä tulee kohdella hyvin. En oikeastaan pidä kauhean mukavana sitä, että me joudumme syömään muita eläimiä tai niistä saatua maitoa elääksemme.\nVegaanistumiseni tiellä on kuitenkin joitakin esteitä.\nIhminen on luotu sekasyöjäksi. Ihminen on kukoistanut tähän asti sellaisena. Ilman sitä emme olisi selvinneet hengissä.\nIhminen ei myöskään selviä ilman B12-vitamiinia. Sitä saa eläimistä.\nKasveista sitä ei saa.\nJoidenkin vegaaniruokavalioon soveltuvien elintarvikkeiden, kuten merilevien ja sienten, on aiemmin todettu sisältävän B12-vitamiinia. Todellisuudessa ne sisältävät lähinnä B12-vitamiinin analogeja, joilla ei ole biologista aktiivisuutta ihmiskehossa ja jotka estävät aktiivisen B12-vitamiinin toimintaa kehossa. Merilevien ja sienten käyttö ei täten turvaa ihmisen B12-vitamiinin saantia. Ilmeisesti myöskään fermentoitu ruoka ei auta asiassa.\nJoihinkin vegaanisiin juomiin B12-vitamiinia on lisätty.\nVoin sanoa omasta puolestani, että onneksi B12-vitamiinia ei saa levästä. En nimittäin erityisemmin pidä siitä. Vielä vähemmän pidän ajatuksesta, että pitäisi purkista nauttia B12-vitamiininsa. Se tuntuu jotenkin epäluonnolliselta.\nLääkkeet minä kyllä syön purkista, mutta se on eri asia. Ravinnon ei mielestäni tulisi olla lääkemuodossa.\nMinusta pitäisi jalostaa tai geeniterapioida ruokakasveja sellaisiksi, että ne tuottaisivat B12-vitamiinia.\nTiedän, että vegaaninen ruokakin voi maistua suussani hyvältä. Vuonna 1996 olin osallistunut silloisen yhden kaverini, joka sattui olemaan adventisti, kanssa adventistien nuortenleirille. Siellä sai nautittavakseen hyvää kasvisnakkia. Myöhemmin firma, joka sitä valmisti, meni kuulemma konkurssiin.\nTiedän kuitenkin kasvis- ja vegaanisten ruokien valikoimien kasvaneen ja parantuneen kaupoissa sittemmin.\n1990-luvun jälkipuoliskolla, kun kävin säännöllisesti kirkossa, yksi naispuolisista seurakuntalaistutuistani oli kertonut minulle kokeilleensa kerran vegaaniksi ryhtymistä. Kokeilu oli vienyt häneltä joksikin aikaa hiukset.\nVegaaniksi aikovan on hyvä tietää melko paljon ihmislajin ravitsemuksesta.\nYksi sukulaisistani on vegaani. Viimeksi elokuussa ollessani hänen, vanhemman pikkuveljeni ja tämän lapsen kanssa mökillä, hän oli toinen niistä ihmisistä siellä, jotka valmistivat meille ruokaa. Hyvää tuli. Hän antoi minun myös maistaa jotain vegaanista grillimakkaraa, joka oli makunsa ja rakenteensa puolesta yllättävän hyvää.\nYksi vegaanistumiseni esteistä on se, että en ole kauhean hyvä laittamaan ruokaa. Yhdistyksessäni saan periaatteessa joka arkipäivä nauttia kunnollisen lounaan, joka on hyvää kotiruokaa. Ja jos ryhtyisin vegaaniksi, joutuisin käytännössä opettelemaan ruoanlaiton kokonaan uudelleen.\nYksi minua hieman vegaanistanut asia elämässäni on ollut viime aikoina se, että minulla on ollut jo vuosien ajan jonkinlaista yliherkkyyttä maitotuotteille. Kyseessä ei ole laktoosi-intoleranssi, vaan jokin muu. Välillä, kun olen einestä ruoaksi ollut valitsemassa kaupassa, olen ihan oman mielenterveyteni vuoksi välillä valinnut ihan suosiolla vegaanisen eineksen, jotta vatsani ei mene kuralle.\nPuhun lokakuussa lääkärini kanssa uudestaan asiasta.\nVegaaniuden puolesta puhuu jossain määrin se, että kasvisruoan tuottaminen vaatii vähemmän maa-alaa kuin liharuoan tuottaminen. Tosin pitemmällä tähtäimellä meidän kannattaisi vähentää ihmislajin määrä yhteen tai edes neljään miljardiin yksilöön. Sellainen auttaisi paljon. Jos taas jossakin maassa tällä hetkellä lisäännytään turhan runsain mitoin, niin siinä maassa kannattaa ehdottomasti siirtyä syömään pelkästään vegaanista ruokaa. Tai turvautumaan edes ehkäisyyn.\nYlenmääräistä väestönlisäystä ehkäisevät tyttöjen ja naisten koulutus, sosiaaliturvan olemassaolo ja toimiva perhesuunnittelu. Kiinassa oli ennen wanhaan ollut käytössä myös valtion pakottama yhden lapsen politiikka, josta on sittemmin luovuttu.\nLähimmän 20 vuoden aikana yksi eläimiä sortamaton vaihtoehto, josta saa myös B12-vitamiinia ja joka ihastuttaa minua, tulee todennäköisesti olemaan nk. koeputkiliha. Kyse on siitä, että eläimen lihaksesta on otettu nk. satelliittisoluja, joiden avulla saa laboratorio-olosuhteissa valmistettua jonkinlaista oikeaa eläimen lihaa, jonka takia eläintä itseään ei tarvitse tappaa. Tällä hetkellä – vuonna 2021 – kehitys on kuitenkin vasta sen verran pitkällä – että osataan valmistaa vain jonkinlaista jauhelihaa muistuttavaa lihaa. Kokolihan valmistamiseksi tulisi oppia, miten keinokudokseen saadaan verisuonia. Singaporessa muistaakseni myydään jo nykyään kanan koeputkilihaa.\nTulevaisuudessa ihmisen ei siis tarvitse välttämättä valita vegaaniuden ja eläinten sortamisen välillä, mitä tulee ravinnon hankkimiseen.\nYksi asia on kuitenkin mielestäni varmaa. Vegaanisen ruoan syöminen lisääntyy kyllä, kun kaupasta saa paljon erinomaista, maistuvaa, ravitsevaa ja riittävän halpaa vegaaniruokaa ja vegaanisia ruoanvalmistuksen raaka-aineita. Tie lihansyöjän sydämeen käy vatsan kautta.\nPS. Voit niin halutessasi käydä lukemassa toisesta blogista unikertomukseni Päätin ryhtyä vegaaniksi.\nII myöhempi PS: Kirjoituksessa mainitsemani sukulainen kommentoi toisaalla sitä lausumalla näin: "Hyvä oli kirjoitus! Ainoa asia mikä tuli mieleen oli että vegaanisen ruoan laittaminen olisi vaikeaa. Kun tuntee perus ruoanlaittotermit niin se on aika helppoa."\nTunnisteet: eläimet, ihmisruumis, kulttuuri, kyky tehdä valintoja, luonto, oma elämä, suomalaisten etu, syvähenkinen elämä, tie helvettiin, värähtelytaso\nJokin aika sitten olin saanut lukaistua brittiläiskyproslaisen kirjailijan Alex Michaelidesin vuonna 2019 julkaistun romaanin Hiljainen potilas (engl. alkup. Silent Patient).\nMenestynyt taidemaalari Alicia Berenson ampuu muotikuvaajamiestään useasti kasvoihin eikä sen jälkeen sano enää sanaakaan. Koskaan.\nTästä kirja alkaa. Sen päähenkilö taas on miespuolinen terapeutti, joka hakeutuu ennen pitkää töihin sairaalaan, jossa Aliciaa hoidetaan. Vaikka uranäkymät siellä eivät ole loistavanpuoleiset.\nTärkeä kysymys on nyt se, että onnistuisiko hän Alician terapiassa, onnistuisiko hän saamaan tämän vielä puhumaan. Jos jos onnistuu, niin mitä potilaan tekemään murhaan liittyen paljastuu?\nHiljaisen potilaan lukeminen oli minulle varsin pitkän aikaa pakkopullaa. Tarina ei oikein vetänyt mukaansa. Vasta kun kirjan sivuilla olin ehtinyt jo melko pitkälle, eteen tuli jotain yllättävää ja mielenkiintoisempaa.\nSaatan joskus lopettaa romaanin lukemisen kesken, jos se on huono, pitkästyttävä tai liian väkivaltainen. Nyt on tietysti hyvä, että en tällä kertaa lopettanut kesken, sillä nyt sain kirjoitettua tämän kirjaesittelyn.\nMyöhempi mielenkiintoisuus kirjassa ei varsinaisesti pelasta sitä. Lähden kaljalle. Kalja on ystävä.\nHiljainen potilas on Michaelidesin ensimmäinen julkaistu romaani. Siitä on myös kirjoitettu useita kirja-arvioita suomeksikin. Mutta ei kai yksi lisää haittaa.\nJa kuulemma oikeudet kirjaan on myyty 40 kielelle. Toivottavasti tarinan mielenkiintoisuus on kuitenkin parempi myöhemmissä.\nPS. Itse asiassa tänä Jeesuksen vuonna 2021 vuonna Michaelidesilta onkin ilmestynyt uusi kirja, nimeltään Neidot (engl. alkup. Maidens). Pääkaupunkiseudun kirjastojen verkkopalvelun Helmetin tietojen perusteella kirjaa on tilattu lukuisia kirjastoihin. Tällä hetkellä (31.8.2021, jolloin ajastin tämän julkaistumaan) kappaleita on ko. kirjastoissa vain yksi.\nTunnisteet: kirjallisuus, kulttuuri, patologia\nLogoterapia on terapiasuuntaus, joka on samalla myöskin eräänlainen elämänfilosofia. Termin etuliite logo- tulee kreikan kielen monimerkityksisestä sanasta logos, joka viittaa sekä henkeen (henkiseen) että tarkoitukseen, muun ohella. Logos sattuu olemaan myös jossain määrin tärkeä termi kristittyjen Uudessa testamentissa – Johanneksen evankeliumi alkaa sanoilla "Alussa oli logos..." –, vaikkakaan logoterapialla ei ole mitään tekemistä sinänsä kristinuskon kanssa eikä minkään muunkaan uskonnon kanssa.\nLogoterapian kehitti wieniläinen neurologi ja psykiatri Viktor E. Frankl (1905–1997).\nTeini-ikäisenä hän oli aloittanut kirjeenvaihdon psykiatrialle järisyttävän merkityksen jo siinä vaiheessa antaneen Sigmund Freudin (1856-1937) kanssa. Vuonna 1923 hän oli saanut lukio-opinnot suoritetuksi, ja tämän jälkeen hän opiskeli lääketiedettä Wienin yliopistossa. Hän erikoistui neurologiaan ja psykiatriaan, painopisteen ollessa masennus ja itsemurhat. Frankl alkoi kyseenalaistaa Freudin lähestymistapaa psykoanalyysiin. Vuodesta 1926 alkaen hän kehitti teoriaansa, jonka oli nimennyt logoterapiaksi.\nVuonna 1930 Frankl väitteli tohtoriksi, ja sen jälkeen hän hankki kokemusta Steinhofin psykiatrisessa sairaalassa, jossa hän hoiti itsemurhaan taipuvaisia naisia. Vuonna 1937 hän perusti oman praktiikkansa. Natsi-Saksan vuonna 1938 suorittama Itävallan valloitus rajoitti hänen mahdollisuuksiaan hoitaa potilaita; Nürnbergin rasistiset rotulait olivat astuneet myös Itävallan alueella voimaan. Vuonna 1940 hän aloitti työskentelyn neurologian laitoksen johtajana Rotschildin sairaalassa, joka oli ainoa sairaala Wienissä, jossa edelleen hyväksyttiin juutalaista alkuperää olevat työntekijät. Hän onnistui myös auttamaan lukuisia potilaita välttämään natsien mielenterveyspotilaisiin kohdistuvan murhaohjelman.\nFrankl oli saanut viisumin Yhdysvaltoihin vuonna 1939, mutta koska oli huolissaan vanhemmistaan, hän päästi sen vanhenemaan. Vuonna 1942 vasta avioitunut Frankl joutui juutalaisena keskitysleirille. Hän selvisi hengissä läpi kolmen vuoden leiriajan neljällä eri keskitysleirillä, mukaan lukien Auschwitz.\nFrankl oli aloittanut jo ennen vuotta 1942 käsikirjoituksen Ärztliche Seelsorge (suomennettu nimellä Olemisen tarkoitus). Natsien löydettyä sen käsikirjoitus tuhottiin. Hänen toiveensa saada teos valmiksi ja haaveensa siitä, että saisi olla perheensä kanssa jälleen yhdessä esti häntä menettämästä toivoa muuten toivottomassa tilanteessa. Hän oli vähällä menehtyä lavantautiin mutta hän piti itsensä elämässä kiinni kirjoittamalla käsikirjoitustaan uudestaan varastetuille papereille. Leireillä hän huomasi, että vangit joilla oli jotain merkitystä elämässään selvisivät todennäköisimmin kuin ne, jotka olivat menettäneet kaiken toivon.\nLogoterapian filosofia tuli näin edelleenkehitetyksi ja testatuksi natsien keskitys- ja tuhoamisleireillä. Kokemus niistä osoitti Franklille, että ihmisillä on kyky löytää merkitys elämässä, jopa kaikkein absurdeisimmissa ja tuskallisimmissa olosuhteissa.\nFrankl vapautui vuoden 1945 huhtikuussa ja palasi Wieniin saaden tietää, että hänen äitinsä, isänsä, veljensä ja vaimonsa olivat kaikki menehtyneet leireillä. Vain hänen sisarensa Stella säilyi hengissä, koska tämä oli päässyt lähtemään Australiaan aiemmin ennen muun perheen pidätystä.\nFrankl näki ihmisten suurimmaksi ongelmaksi elämän mielettömäksi kokemisen. Logoterapian perustana onkin oletus, että elämällä on aina tarkoitus, jota ihminen mielellään tavoittelee. Näkemykseen kuuluu myös ajatus, että jos ihminen on mahdottomassa tilanteessa, niin ainoa asia, mihin hän voi vaikuttaa, on silloin hänen oma suhtautumisensa.\nLogoterapian kolme perusperiaatetta ovat:\nElämällä on merkitys kaikissa olosuhteissa, myös hirveimmissä niistä.\nTärkein motivaatiomme elämälle on löytää merkitys sille.\nMeillä on vapaus löytää merkitys siinä, mitä teemme, ja mitä koemme, tai ainakin asenteessa, jonka otamme kohdatessamme muuttamattomissa olevan kärsimyksen.\nTerapia-nimityksestä huolimatta ei ole olemassa varsinaista rajattua "logoterapiatekniikkaa" (vrt. psykoanalyysi tai kognitiivinen psykoterapia), vaan logoterapeutti käyttää parhaaksi katsomiaan tekniikoita. Ja kuten sanoin, niin kyse on siinä myös elämänfilosofiasta. Siksi logoterapiaa voidaan soveltaa monilla elämänalueilla. Logoterapia on levinnyt psykoterapian ulkopuolelle useille elämän alueille ja ammatteihin. Se sopii erinomaisesti työnohjaukseen ja valmennukseen. Logoterapia painottuu siihen, mitä hyvää ja ehjää vielä on jäljellä, minkä varaan voi rakentaa tulevaisuutta.\nOlen tuntenut erään ihmisen, joka on minua paremmin perehtynyt logoterapiaan. Hän on käynyt aikoinaan yhdistyksessäni esitelmöimässä. Kerran hän oli sanonut minulle, että minullakin on elämässä tämä yksi juttu, jonka ansiosta minäkin toteutan logoterapian filosofiaa...\nPS. 23.9.2021: Aiheeseen liittyen, Åbo Akademin Vanhan Testamentin eksegetiikan dosentin Risto Nurmelan artikkeli Viktor Franklin juutalaisuuden merkitys logoterapialle oli julkaistu vuonna 2001 Historian tietosanomissa.]\nTunnisteet: elämän tarkoitus, filosofia, ihmisarvo, ihmisoikeudet, kyky tehdä valintoja, natsit, patologia, suomalaisten etu, syvähenkinen elämä, terveys, tie helvettiin, tiede, värähtelytaso\nPerussuomalaisten vuoden 2021 puoluekokous meni\nMarsalkka Mannerheim (1867-1951) on jopa Jussi Halla-ahoon (1971-) verrattavissa oleva suurmies.\nViime viikonloppuna pidettiin Seinäjoella Pohjanmaalla Perussuomalaisten puoluekokous. Minä en mennyt sinne, mutta vaikka asun Vantaalla, en toisaalta osallistuisi myöskään Helsingissä pidettävään puoluekokoukseen. Länsi-Vantaan Pähkinärinteessä pidettävään puoluekokoukseen voisin osallistua, jos saisin pitää koko kokouksen ajan halutessani paperipussia päässä.\nVoit niin halutessasi käydä lukemassa Jussi Halla-ahon avajaispuheen puoluekokouksesta. Siinä hän havainnollisti mainiosti asioita laiskiaisen ja keisaripingviinin avulla.\nRiikka Purra (s. 1977) sai puolueen puheenjohtajavaalissa 774 ääntä, joka merkitsee selvää enemmistöä annetuista äänistä. Hänestä tuli täten Perussuomalaisten uusi puheenjohtaja neljä vuotta tointa hoitaneen Suomen virallisen pahan miehen ja sylkykupin Jussi Halla-ahon jälkeen. Puolueen sisällä kauhean suosittu Hallis oli jokunen kuukausi ennen puoluekokousta kertonut aikovansa olla ryhtymättä ehdolle uudelle kaudelle.\nRiikka Purra on paitsi Perussuomalaisten ensimmäisen kauden kansanedustaja, niin myös Kirkkonummen kunnanvaltuutettu.\nHieman triviaa lisää hänestä: Vuonna 2016 Purra oli siirtynyt Perussuomalaisten puoluetoimistolle työskentelemään suunnittelijana. Hän toimi presidenttiehdokas Laura Huhtasaaren kampanjapäällikkönä Suomen presidentinvaalissa vuonna 2018. Purra valittiin puolueen ensimmäiseksi varapuheenjohtajaksi vuoden 2019 kesäkuussa pidetyssä puoluekokouksessa.\nToiseksi vaalissa tuli kansanedustaja Sakari Puisto, joka sai 252 ääntä (20,74 %). Kolmanneksi tuli lohjalainen kaupunginvaltuutettu, kulkutautimyönteinen Ossi Tiihonen 181 äänellä (14,9 %) ja neljänneksi rahoitusammattilainen Kristiina Ilmarinen 7 äänellä (0,58 %).\nÄäniä annettiin kokonaisuudessaan 1302. Hylättyjä ääniä oli 87 sekä yksi tyhjä.\nItse ihmettelen sitä, että lähes seitsemän prosenttia äänistä oli hylättyjä.\nMutta parhaat onnitteluni Purralle valinnan johdosta! Hänestä oli ehtinyt tulla sen verran tunnettu hahmo viime vuosina puolueensa piirissä, että ei ole mikään ihme, että hän voitti puheenjohtajavaalin aikamoisella äänisaaliilla.\nKansanedustaja Leena Meri valittiin puoluekokouksessa ensimmäiseksi varapuheenjohtajaksi.\nKansanedustaja Mauri Peltokangas valittiin 2. varapuheenjohtajaksi.\nKansanedustaja Sebastian Tynkkynen valittiin Perussuomalaisten 3. varapuheenjohtajaksi. Eihän ihmisen seksuaalisella suuntautumisella tulisi olla kauheasti väliä politiikassa, mutta mainitsen tässä kuitenkin sen, että Tynkkynen on homoseksuaali. Homoseksuaalisuudessa ei ole sinänsä mitään vikaa kuten ei neekeriydessäkään. Vaikkakaan Tynkkynen ei ole neekeri, mutta ei sekään haittaisi minua, jos hän sellainen olisi.\nArto Luukkanen valittiin Perussuomalaisten uudeksi puoluesihteeriksi.\nMitä tulee puheenjohtajavaalissa ehdokkaana olleisiin, niin pidin Purraa ja Sakari Puistoa sopivimpina siihen virkaan. Molemmat ovat mielestäni kohtuullisen halla-aholaisia sekä suhteellisen tolkullisia.\nJos lukija ei tiedä Puistosta mitään, niin tässä olisi hieman luettavaa hänestä valtamediasta (artikkelit julkaistu ennen Perussuomalaisten puoluekokousta):\nYle: Perussuomalaisten johtoon pyrkivä Sakari Puisto kannattaa EU:n paluuta juurilleen – “Yhteisömme on Eurooppa, mutta sen kehitystä tulee tarkastella kriittisesti”\nIltalehti: Cambridgen fyysikko Sakari Puisto aikoo johdattaa perussuomalaiset pääministeripuolueeksi\n...Sakari Puisto on opiskellut fysiikkaa Englannissa sijaitsevassa Cambridgen yliopistossa ja väitellyt alalla tohtoriksikin. Toivon hänellekin hyvää poliittista uraa.\nVoit niin halutessasi käydä lukemassa Perussuomalaisten Suomen uutisissa puoluekokouksen jälkeen julkaistun uutisartikkelin Purra edellyttää hallitusyhteistyöltä tavoitteiden saavuttamista: ”Hallituksesta on tultava tuloksia eli sellaisia lainsäädäntömuutoksia, joita me ajamme”.\nMinä ymmärrän sen, että Perussuomalaisten piirissä pidetään ovea auki muiden puolueiden suuntaan, jotta voidaan joskus tarttua mahdollisuuteen päästä maamme hallitukseen. Koska yhdenkään puolueen kannattajat eivät pitkään kestä sellaista, että ovet hallitukseen ovat kiinni. Mutta minun on vaikea antaa anteeksi Kokoomuksen ja Keskustan petollisuutta vuonna 2017, jolloin ne olivat mukana hajottamassa Perussuomalaisia oman poliittisen painoarvonsa kasvattamiseksi. Kun Jussi Halla-aho oli valittu Perussuomalaisten uudeksi puheenjohtajaksi paikasta luopuneen, puoluetta pitkään luotsanneen Timo Soinin jälkeen vastoin ko. puolueiden toiveita, niin nämä julistivat Halliksen ei-toivotuksi henkilöksi. Puolueiden ehdokas oli ollut Sampo Terho, jolla oli halla-aholaiset poliittiset mielipiteet. Ja aivan ko. puolueiden suunnitelmien mukaisesti Perussuomalaiset hajosivat. Onneksi eivät kahtia sentään. Tietyt tahot, mukaanlukien Timo Soini, toki lähtivät puolueestaan ja perustivat oman eduskuntaryhmän nimeltä Sininen tulevaisuus, josta tehtiin myöhemmin puoluekin. Ja Kokoomus ja Keskusta katsoivat tapahtuneen jälkeen, että nyt jäljellä olevassa hallituksessa niiden ei tarvitse enää noudattaa Perussuomalaisten kanssa sovittua hallitusohjelmaa siltä osin mistä ne eivät pitäneet. Mutta, oi, katso: vuoden 2019 eduskuntavaaleissa Perussuomalaiset saavuttivat kolmannen perättäisen "jytkyn", ja Sininen tulevaisuus putosi eduskunnasta, koska juuri kukaan ei pitänyt siitä.\nViime aikoina Kokoomuksen piirissä on heitelty ilmoille villisti esitystä, että heidän puolueensa oikeasti kannattaisi maahanmuuttokriittisyyttä. Hah, salli minun nauraa! Kokoomus tekee niin kuin ennenkin eli antaa joidenkin puolueensa jäsenten esittää maahanmuuttokriittisiä mielipiteitä, jotta jotkut hyväuskoiset äänestäisivät sitten Kokoomusta. Eduskuntavaalien jälkeen nämä puolueen jäsenet, mikäli ovat päässeet eduskuntaan, äänestävät kuuliaisesti monikulttuurisen utopian puolesta (poislukien kuitenkin singaporelaistyyppisen monikulttuurisuuden fasismin).\nSallikaa minun lopettaa tämä kirjoitukseni lisäämällä loppuun muutamia asiaan edes jotenkin liittyviä linkkejä nk. pääblogini eräisiin kirjoituksiin:\nSampo Terho on yhtä paha ihminen kuin tohtori Viha eli Jussi Halla-aho (10.3.2017)\nHöpinöitä Halla-ahosta (julkaistu 13.6.2017 eli juuri sinä vuonna pidetyn Perussuomalaisten puoluekokouksen yhteydessä pidetyn puheenjohtajavaalin jälkeen)\nOlen menossa Voiman pimeällä puolella yhä syvemmälle (7.8.2017)\nPuolueiden puheenjohtajista ainakin Jussi Halla-aho kannattaa rikokseen syyllistyneiden turvapaikanhakijoiden karkottamista (25.3.2019)\n...Toivottavasti Hallis jaksaa jatkossa vähän viimeaikaista useammin päivitellä kirjoituksia Scripta-blogiinsa. Pääasia joka tapauksessa lienee, että hän toimii politiikassa ja Perussuomalaisissa edelleen lähivuosina itselleen ominaiseen tapaan. Ei kuten Timo Soini, populistisena kansankiihottajana, vaan viileän älyllisenä intellektuellina.\nTunnisteet: historia, ihmisoikeudet, Jussi Halla-aho, kiihottaminen, kyky tehdä valintoja, maahanmuutto, Mika Illman, suomalaisten etu, uskonrauha, yhteiskunnat\nJotkut voivat sanoa, että he tarvitsevat yliopistolla turvallisia tiloja, joissa he voivat olla joutumatta kosketuksiin feminismin kanssa ja myöskin olla kuulematta mitään siitä.\nMutta minä sanon teille: Yliopistojen tehtävä on paitsi tehdä tutkimusta, niin myöskin kasvattaa kriittistä ajattelua. Minkäänlaiset "turvalliset tilat" ovat ristiriidassa tämän kanssa. Jos haluat korviesi kuulevan vain omien ennakkoluulojesi mukaista tietoa, älä mene yliopistoon opiskelemaan.\nLähettänyt Tom Kärnä klo 6.39 4 kommenttia:\nTunnisteet: filosofia, homokaasu, ihmisarvo, kiihottaminen, kukkahattutädit, kulttuuri, mietelmät, Mika Illman, sananvapaus, suomalaisten etu, syvähenkinen elämä, tie helvettiin, tiede, uskonrauha, yhteiskunnat\nPoliittinen maailmankatsomukseni, versio 3\nGlobaalinationalismi on vähän tunnettu poliittinen ideologia (blogisti Jaskan alkuperäinen aatteen esittely löytyy täältä). Siinä on ensinnäkin kysymys kansallisuusaatteesta eli ennen kaikkea siitä ajatuksesta, että kansalla kuin kansalla on periaatteessa oikeus itsemääräämisoikeuteen sekä oikeus viljellä omaa kulttuuriaan. Toiseksi aate kannattaa kansakuntien rauhanomaista kilpailua sekä myös niiden yhteistyötä.\nLiberalismi taas on vapautta, yksilöä, tiedettä ja edistystä kannattava poliittinen ideologia.\nOlen tässä blogissani luetellut pariin | otteeseen kahdella eri tavalla sen, mistä kaikesta oma poliittinen ideologiani koostuu.\nMyöhemmin olen tullut siihen tulokseen, että yksinkertaisinta minun olisi määritellä se näin:\nglobaalinationalismi + liberalismi\n15.10.2021: Olen julkaissut tästä blogikirjoituksesta myös toisenkielisen version.\nPS. 25.10.2021: Ja tälle tuli sitten vielä jatkoakin.\nTunnisteet: elämän tarkoitus, filosofia, ihmisarvo, ihmisoikeudet, suomalaisten etu, yhteiskunnat\nUskontojen ikuisesta helvetinpiinasta\nOnko ikuista helvetinpiinaa, ja pitäisikö sellaisen olemassaoloon uskoa?\nSen olemassaoloon nykyään ei enää hirveän moni usko länsimaissa. Tämä johtuu maallistumisesta.\nIkuisessa helvetinpiinassa on nimensä mukaisesti kyse siitä, että Viimeisen tuomion jälkeen osa väestöstä joutuu elämään ikuisuuden silloista jo ei-biologiseksi muuttunutta mutta kuitenkin tajuista elämäänsä sellaisessa elämäntilanteessa, joka tuntuu yksilöstä itsestään olevan ihan syvältä. Eli se on hirveää. Ikuisesti.\nItse olen sitä mieltä, että rajallisesta väärinteosta tulee rangaistuksenkin olla äärellinen. Mielestäni opin ikuisesta helvetinpiinasta on voinut keksiä vain perverssi mieli.\nMutta en tällä tarkoita, että kaikki ikuisen helvetinpiinan olemassaoloon uskovista ihmisistä olisivat perverssejä. He uskovat siihen, koska heidän uskontonsa mukaan sellainen on olemassa. Muita perusteitahan ei tarvita!\nMutta tärkeä kysymys on tietenkin se, että onko oppi siitä totta.\nDiktatuureissa vain harvat ihmiset ovat tosiasiassa valmiita vastustamaan omilla valinnoillaan ja teoillaan väärämielistä komentoa. Tosiasiassa vain jotkut ryhtyvät siihen. He ovat sankareita, ja heitä kutsutaan toisinajattelijoiksi. Harvat siihen ryhtyvät, vaikka rangaistus diktatuurin vastustamisesta sanoin ja teoin on mahdollisesta ankaruudestaan huolimatta todellisuudessa vain rajallinen, ei ääretön.\nJos ikuinen helvetinpiina olisi todellisuutta, ja jos sen olemassaolo voitaisiin aukottomasti todistaa minulle, niin minä ainakin pyrkisin viimeiseen saakka olemaan joutumatta sinne. Tekisin mitä vain sen luoja minulta tahtoisi: rukousten lisäksi tarvittaessa myös murhaisin, kiduttaisin, raiskaisin, ryöstäisin, syyllistyisin joukkotuhontaan. En minä nyt ikuiseen piinaan haluaisi joutua.\nMutta onneksi ikuisen helvetinpiinan olemassaoloa ei ole aukottomasti todistettu.\nSain inspiraation tämän kirjoittamiseen siitä, että eräs puolivanha ystäväni A oli yli vuosi takaperin antanut minulle 50-vuotislahjaksi kuulun yhdysvaltalaisen baptistisaarnaajan Billy Grahamin lyhyehkön pamfletin Elämästä on kysymys vuodelta 1982 (angl. alkup. It’s About Life.). Kuluvan vuoden 2021 heinäkuun loppupuolella vihdoin tartuin kirjaan lukeakseni sen kulttuuriantropologisesta näkökulmasta tarkastellen.\nAiheeseen liittyen voit niin halutessasi käydä lukemassa yli 20 vuotta sitten nettisivuillani julkaisemani – erään kaverini vähemmän tyylikkääksi nimittämän – kirjoitukseni Onko tai pitäisikö olla ikuista helvetinpiinaa.\nTunnisteet: abortti, biojäte, elämän tarkoitus, filosofia, homokaasu, ihmisarvo, ihmisoikeudet, kulttuuri, kyky tehdä valintoja, mietelmät, oma elämä, patologia, teologia, tie helvettiin, uskonnollisuus\nTuliliemen tuttavana, osa 3\nTämä blogikirjoitus on kolmas osa kirjoitussarjaa Tuliliemen tuttavana.\nViime vuoden 2020 keväällä olin ruvennut pitämään selkeää rajaa alkoholinkäytölleni. Sitä ennen olin joutunut olemaan jonkin aikaa kokonaan tai melkein kokonaan ilman alkoholia, koska terveydenhoitaja ja lääkäri olivat siihen kehottaneet.\nOlen onnistunut järkevässä alkoholinkäytössäni melko hyvin. Olen tuskin koskaan ollut viimeisten 16 kuukauden aikana humalassa, ja elämä on ollut melko halpaa, kun on tullut juotua viiden euron oluita – vastakohtana yhden euron oluille – melko vähän.\nYhden euron oluita en ole juonut juuri ollenkaan. Vieläkään.\nSyksyllä, jos minut päästetään terveyskeskuksen labraan, saatan päästä tietämään, että näkyykö alkoholinkäytön suhteen suhteellisen terve elämäntapani maksa-arvoissani myönteisesti. Jotain osviittaahan siitä on jo aikaisemmin ollut.\nAlkoholinkäyttöni on ollut kuitenkin säännöllistä, vaikka maltillista.\n1990-luvun nörttien kuningatar, yhdysvaltalainen näyttelijä Claudia Christian oli aikoinaan puhunut naltreksoni-nimisen aineen puolesta taistellessaan alkoholiriippuvuuspaholaista vastaan. Tarkistin asian, ja hän näyttäisi olevan edelleen elossa. Hän onkin vain lähes viisi vuotta minua vanhempi. Voisi olettaa, että hän edelleen kannattaisi naltreksonia. En viitsi tutkia interwebbiä saadakseni vahvistusta asialle, joten oletan vain niin.\nNaltreksoni toimii siten, että se vähentää alkoholin nauttimisesta aiheutuvaa mielihyvää.\nEn ole itse käyttänyt naltreksonia tai mitään muutakaan alkoholiriippuvuutta vähentämään tarkoitettua lääkeainetta. Asian esille tuominen tässä johtuu seuraavasta:\nKun vähensin elämässäni oluen määrää, itse määrän vähäisyys on ohjelmoinut aivoistani pois alkoholinhimon. Tämä johtuu siitä, että harvoin pääsen enää nykyään kunnon nousuhumalaan. Koska nousuhumalan paras kärki on poissa, sitä ei enää kaipaakaan.\nSaattaa lisäksi olla, että asiaan vaikuttaa sellainenkin oletettu asia kuin Pyhä henki (tai pyhä henki), mutta en ole varma asiasta.\nTosin en ehkä koskaan ole kunnolla ehtinyt olemaan ryyppäämisen ammattilainen.\nPS. 8.9.2021: No kerrotaan sitten vaikka tässä nyt, että maksani kunto on erinomainen labratulosten perusteella.\nTunnisteet: ihmisarvo, ihmisruumis, kulttuuri, kyky tehdä valintoja, oma elämä, syvähenkinen elämä, värähtelytaso\nSosiaaliturvatili, jota myös perustiliksi sanotaan: suppea esittely\nSuomalainen sosiaaliturvajärjestelmä on kansalaisen kannalta melko monimutkainen.\nSosiaaliturva myös heikentää kannustimia työntekoon, sillä mitä enemmän henkilö ansaitsee työnteolla, sitä vähemmän sosiaaliturvaa hän saa. Toisaalta hyvinvointivaltiossa köyhiä ei haluta jättää oman onnensa nojaan ilman julkisen vallan tarjoamaa viimekätistä tukea. Monien mielestä vähiten huono kompromissi tämän ongelmakentän heikentämiseksi saavutetaan sosiaaliturvatileillä, joissa sosiaaliturva otetaan omalta sosiaaliturvatililtä, minkä jälkeen korkeammalla veroprosentilla paikataan tiliin tullutta aukkoa. Käytännön sovelluksissa valtio hoitaa tarvittavan turvan viime kädessä, mikäli tililtä loppuvat rahat.\nJo 1990-luvulla hallituksen talousneuvosto oli suosittanut tutkimusta sosiaalitilien soveltuvuudesta Suomeen, ja sosiaali- ja terveysministeriö sekä valtioneuvoston kanslia ovat hahmotelleet tätä 2000-luvulla.\nElinkeinoelämän tutkimuslaitos Etla oli ehdottanut vuonna 2010 työttömyystilien käyttöönottoa Suomessa.\nVihreiden Grand Old Man Osmo Soininvaara (anteeksi anglismi) on kuusi vuotta sitten kirjoituksessaan hyvinvointivaltion solakoittamisesta lausunut mm. seuraavaa:\nAlle kymmenen vuotta sitten eli vuonna 2013 ajatushautomo Libera oli julkaissut raportin Perustili – toimeliaisuuteen, työllistämiseen ja säästämiseen kannustava sosiaaliturvan kokonaisuudistus.\nEn ollut oikein uskoa silmiäni, kun lyhyen aikaa sitten kuluvana vuonna 2021 Itsenäisyyden juhlavuoden lastensäätiö oli julkaissut samasta aiheesta oman raporttinsa Perustili – tie kannustavaan ja läpinäkyvään sosiaaliturvaan (alaotsikko Kansalaiset mukaan oman elämänsä säätelyyn).\nPerustilin käyttöönotto Suomessa merkitsisi siis tulonsiirtojärjestelmän kokonaisuudistusta, jossa jokainen täysi-ikäinen suomalainen saisi tietynkokoisella alkupääomalla varustetun perustilin. Tililtä voisi nostaa rahaa vapaasti kuukausittaisen nostorajan puitteissa. Tiliä pääomitettaisiin tilin omistajan työnteolla: jokaisesta tilipussista siirtyisi pieni osa perustilille. Tilille voisi myös säästää tämän summan yli. Työnantajamaksut suoritettaisiin automaattisesti. Tuloverot maksettaisiin silloin, kun tililtä nostetaan rahaa.\nPerustili mahdollistaisi työn ja sosiaaliturvan yhdistämisen, eli sikäli se toimisi kuin perustulo. Mallin kantava ajatus olisi, että työnteon tulisi aina kannattaa. Perustilin voisi viedä pakkaselle, ja tilin mahdollinen positiivinen saldo vapautuisi eläkeiässä vapaaseen käyttöön. Negatiivinen saldo annettaisiin siinä vaiheessa anteeksi.\nPerustilin yksi tarkoitus olisi tuoda omavastuuta sosiaaliturvaan. Osa ihmisen sosiaaliturvasta nimittäin rahoitettaisiin ensisijaisesti siltä.\nNäin mm. ansiosidonnainen voitaisiin tehdä velkamaiseksi hieman autovakuutusbonusten tavoin, niin että ihmisen kannattaa yrittää pitää työttömyysjaksonsa lyhyenä.\nMm. Singaporessa ja Malesiassa on käytössä perustilit, joissa yhdellä tilillä turvataan monenlaisia riskejä vastaan, esimerkiksi työttömyys, eläköityminen, sairastuminen ja vammautuminen.\nSosiaalitili voi myös luoda työikäisille kannusteen pitää huolta omasta terveydestään, koska se johtaisi korkeampaan eläkkeeseen.\nSosiaalitili lisäisi ihmisen vastuullisuutta elämästään kuitenkaan tiputtamatta häntä viimesijaisen turvan ulkopuolelle.\nRuotsissa on laskettu, että kaikkia tulonsiirtoja ja palveluita koskeva tilimalli pudottaisi marginaaliverot puoleen nykyisestä.\nPerustilijärjestelmä muuttaisi sosiaaliturvajärjestelmän yksinkertaisemmaksi, vähemmän yksilöä kyttääväksi ja kannustaisi ihmisiä työntekoon samalla kun se kuitenkin säilyttäisi sosiaaliturvan.\nPerustilimallia voi pitää myös sikäli ideologisesti neutraalina, että periaatteessa, jos ihminen kannattaa sosiaaliturvan, huokean terveydenhuollon ja ammattiyhdistysliikkeen olemassaoloa, hän voi kannattaa perustilijärjestelmää, pitää hän sitten itseään vasemmistolaisena tai oikeistolaisena. Vallassa olevat voivat aina säätää järjestelmän parametrejä omasta ideologiastaan lähtien.\nItsenäisyyden juhlavuoden lastensäätiön malli on esitellyt siis perustilimallin, joka "pyrkii olemaan sekä realistinen että tarpeeksi yksinkertainen, jotta se voidaan ottaa asteittain käyttöön verrattain lyhyelläkin aikavälillä". Malli pyrkii myös olemaan kustannusneutraali.\nKyllähän nuo näyttävät asian melko hyvin miettineen. On vielä huomattava tästä mallin versiosta seuraava asia: "Perustilin käyttöönotto ja käyttöoikeus perustuvat täysin automaatioon, eikä oikeuden määrittämiseen liity lainkaan manuaalista työtä tai harkintaa. Tulotiedot saadaan automaattisesti tulorekisteristä, opintotiedot opintorekisteristä ja asumista sekä ikää koskevat tiedot väestörekisteristä." Mutta jos perustilin saldo menee nollaan, kansalainen alkaa saada osallistumistiloa, joka on vastikkeellinen etuus. Kovat toimet eivät kuitenkaan ole tämän raportin työkalupakissa, vaan "lempeä ohjaaminen": "sosiaaliturvan uudistamisen vähimmäisvaatimuksena on se, että ihmisten käytettävissä olevia tuloja ei uudistuksella heikennetä".\nRaportin mukaan perustilillä tavoitellaan seuraavia asioita:\nPerustili parantaa ihmisten oman elämän suunnittelua.\nPerustili lisää ihmisten kykyä reagoida muutoksiin.\nPerustilin ansiosta ihmiset tekevät töitä nykyistä enemmän.\nPerustili saa ihmiset opiskelemaan nykyistä enemmän.\nPerustili helpottaa palvelujen ja etuuksien yhteensovittamista, ja palvelut kohdentuvat nykyistä paremmin.\nJoku on myös yrittänyt yhdistää perustilimallin perustuloon. Sivulta löytyy myös kätevä laskuri.\nTältä sivulta taas löytyy pätevänoloinen perustilisimulaatio.\nPerustilimalli on hyödyllistä ottaa käyttöön myös siksi, että koska Suomesta on tulossa yhä monikulttuurisempi, niin järjestelmän käyttäminen omaksi hyödykseen luonnollisesti lisääntyy yhteisen arvopohjan hajotessa. Sellainen pitemmällä tähtäimellä rapauttaa hyvinvointivaltion rahoituspohjan.\nMonikulttuurisuuden vastakohta ei ole monokulttuuri, vaan se, että yhteiskunnassa on voimassa tietyt minimisäännöt, joiden mukaan kaikki tai ainakin melkein kaikki toimivat.\nSuomessa on kuitenkin vielä rakenteellisia ongelmia, jotka rajoittavat perustilijärjestelmästä saatavaa hyötyä: Suomi ei ole koskaan täysin toipunut 1990-luvun alkun lamasta. Lisäksi automaatio ja yritysten tuotannon ulosliputus ovat pitäneet osaltaan työttömyyttä korkeana. Ja kolmanneksi, huomattava osa suomalaisesta työstä on nykyään asiantuntijan työtä. Vain vähän on sellaisia töitä, joita pääsee tekemään vähäisellä tai olemattomalla koulutuksella. Tuotannon tehokkuus merkitsee toki suunnatonta hyvinvointia monille, mutta se ei niin hirveästi lämmitä kaikkein köyhimpiä Suomessa.\nOlin aikaisemmin ajatellut, että työstä saadulla palkalla täytyy voida elää. Mutta koska suomalainen työelämä ei kauheasti kaipaa heikkotuottoisia työntekijöitä, niin olen tullut siihen tulokseen, että Suomessa ehkä kannattaisi ottaa käyttöön myös jonkinlainen automaattinen palkkatuki heikkotuottoisiin töihin. Soininvaaran kaltaiset asiantuntijat saavat pohtia, miten tällainen olisi parasta toteuttaa. Mies oli lausunut kolme ja puoli vuotta vanhassa blogimerkinnässään Suomen työmarkkinat eivät toimi mm. tällaista:\nKaikki on nimittäin kiinni siitä, että pienipalkkaisten asemaa parannetaan. Koska pienimpien palkkojen nostaminen hinnoittelisi vain lisää väkeä työmarkkinoilta, pitäisi pieniä palkkoja tukea täydentävillä tulonsiirroilla. Silloin joitakin palkkoja voitaisiin myös alentaa – se ei köyhdyttäisi palkansaajia, vaan palauttaisi heidät pahimmillaan tilanteeseen, jossa palkka + tulonsiirto olisivat yhdessä niin pieniä kuin palkka on nyt ilman tulonsiirtoja. Useampi pääsisi töihin samalla, kun asteikon alapäähänkin syntyisi palkkaeroja kannustamaan työuralla eteenpäin\nPS. 20.7.2021: Ja tämä Helsingin sanomat -lehden uutisartikkeli oli minulta unohtunut sisällyttää jollakin lailla mukaan kirjoitukseeni: Ehdotus sosiaaliturvan mullistavasta perustilista jakaa mielipiteitä: "Vaatii onnea, ennakointia ja kovaa elämänhallintaa". Sosiaaliturvakomitean puheenjohtajan Pasi Moision mukaan tilimalli olisi ennen kaikkea muutos sosiaaliturvan filosofiaan.\nLähettänyt Tom Kärnä klo 7.19 4 kommenttia:\nMiten kommunistinen Kiina ja demokraattinen Taiwan...\nSosiaaliturvatili, jota myös perustiliksi sanotaan...


Lissabon - kaikki jutut ja kustannukset - Meriharakka.net\nAjattelin julkaista tämän viimeisenä juttuna Lissabon-sarjastamme, mutta onnistuin töpeksimään tämän kanssa siten, että se livahti jo luonnosteluvaiheessa julkiseksi ja vaikka sitten otinkin sen pois näkyvistä, niin linkki tähän oli jo livahtanut verkkoon ja kun statistiikasta näen, että ihmiset yrittävät lukea tätä juttua, niin onhan se kirjoitettava!\nNeljän päivän ja neljän yön vierailumme kokemuksia olen kuvannut seuraavissa jutuissa:\nParque de Nacoesin alue\nMatkan kustannuserittelyn laatimisessa oli tällä kertaa hiukan haasteita, sillä matkalaisia oli neljä, mutta jotta alla olevat kustannukset olisivat vertailukelpoisia blogimme muiden kustannuserittelyiden kanssa, olen valinnut tähän mukaan otettavat kustannukset siten, että niissä on vain kahden hengen kustannukset.\nLennot (TAP) ja hotelli – Lentodiilin paketti 658,92\nYlimääräinen hotelli”yö” 75,00\nTours by locals retki tippeineen 155,00\nPääsymaksuja (Santa Justa, St Georges) 20,00\nOceanario-liput (2 kpl) 23,00\nUber-takseja (Lentokenttäkuljetukset, Belemiin) 36,86\nMuita takseja (4 matkaa) 21,00\nPaikallisliikenne (Belemista ratikalla, 2xpäivälippu, Oceanarioon metrolla edestakaisin) 25,30\nTelecabine -liput (2 kpl) 5,95\nFunicular -liput (2 kpl) 7,20\nYhteensä 2 hengeltä 1 091,23\nHotellimme, Hotel Florida, sijaitsi Avenida da Liberdaden päässä, eli matkaa keskustaan oli tuon Avendian verran, ehkä 15-20 minuuttia kävellen, ja aivain Marques de Pombal -metroaseman vieressä, mikä oli tietysti kätevää.\nHotellihuoneemme olivat tilavia ja niissä oli kaikki tarvittava, kahvinkeitintä ja jääkaappia myöten. Ilmainen wifikin toimi luotettavasti, joskin rajoitetulla nopeudella (alle 0,5 Mbps).\nHotellin teema, Florida, näkyi kivasti sen sisustuksessa, hissien filmitähtineen ja hotellihuoneiden elokuvanmaailman niminä. Kaipa tätä on Floridassakin, eikä vaan Kaliforniassa :-)\nTuo ylimääräinen 75 euroa Lentodiilin (linkki poistettu palvelun lakattua olemasta) pakettiin hotellin osalta tuli siksi, että varasimme yhden huoneen vielä sunnuntain ja maanantain väliseksi yöksi meille neljälle, jotta meillä oli tukikohta aina lennon lähtöön (lento klo 22:00 – 04:40) asti.\nErityisesti menolennolla (16:50 – 19:40), jolla olin valveilla koko ajan, näkyi mielestäni Portugalin suosio eläkeläisten keskuudessa: tällä lennolla tabletit olivat vähemmistönä, pääosa ihmisistä luki koneessa ihan perinteistä kirjaa, kun jollain muulla lennolla mielestäni lähes jokaisella oli tabletti edessään.\nTours by Locals -retken osalta mukana on vain puolet kustannuksista, tähän hintaan tuota retkeä ei kahdelle hengelle saisi, mutta toisaalta tuo on suunnilleen sama hinta kuin mitä vaikka Viatorin isolla turistibussilla tekemät retket suunnilleen samalla reitillä olisivat kahdelta hengeltä maksaneet.\nPääsymaksuissa näkyy toisen henkilön seniorihinta, useimpiin kohteisiin hinnat yli 65-vuotiaille olivat edullisempia.\nUber-taksit toimivat Lissabonissa hyvin ja ovat todella edullisia, esimerkiksi paluumatkamme hotellilta lentokentälle maksoi 9,40€.\nPaikallisliikenteen (sisältäen metrot, bussit ja raitiovaunut) päiväkortit ostimme meille yhdeksi päiväksi – muina päivinä tarvitsimme sitä sen verran vähän, että selvisimme kertalipuilla alle tuon 6 euroa per nuppi, mitä päivälippu maksoi. Kertalippuja (1,40) voi ladata kerran ostetulle Viva viagem -lipulle yhdellä kertaa useampia, jolloin ei tarvitse askarrella automaatin kanssa kuin kerran päivässä. Metrossa rahastajan tehtäviä hoitanut koira ilahdutti tietysti sisarentytärtäni, koiranomistajana.\nLopuksi vielä sana isästänä selityksenä näille useimmissa jutuissani Lissabonista esiintyviin kuviin tai viittauksiin 1970-luvulle – isäni siis työskenteli 1970-luvulla konsulttina Lisnaven telakan kehittämisessä (ja asui tuolloin Cascaissa) ja siksi esikoisena kävin parikin kertaa vuonna 1973 näillä samoilla seuduilla. Isä kävi toki kotonakin säännöllisin väliajoin ja äitini ei kahden minua nuoremman lapsen takia ja kanssa halunnut lähteä Lissaboniin, joten silloin kun isä ei ehtinyt käymään kotona, niin minä ehdin mainiosti, koulua ehkä vähän väliinkin jättäen, käymään Portugalissa!\nIsäni työt Lisnavessa päättyivät Portugalin vallankumoukseen 25. huhtikuuta 1974, viimeistään sen jälkimainingeissa isäni ja hänen monet ulkomaalaiset ystävänsä lähtivät Portugalista, osa jättäen sinne jo ostamansa talon.\nMekin jätimme Portugalin taas tältä erää, juoden läksiäismaljat Avenida da Liberdadella, sisarentyttärieni jo tuskaillessa hotellihuoneessamme sitä, että joutuvatko maksamaan matkalaukuistaan ylipainomaksuja reippaan shoppailun jäljiltä (eivät joutuneet).\nBelem, Cascais, Lissabon, Portugali, Sintra\nNext articleLissabon – Parque das Nacoesin alue\nsays: Tarja Keronen\n-Hei. Meillä on ajatuksena muuttaa pysyvästi Portugaliin. Onko mahdollisuutta saada joistakin kohteista esimerkki kuvia, millaisia asuntoja olisi vuokrattavana, siis todella pitkäksi aikaa? Portugalin lämpimämmästä maan osasta. 2-3h+keittiö. Mielellään parvekkeella, ja kaikilla kodinkoneilla, kalustettu tai ilman. Näkisimme alustavasti hinta/laatusuhteita. Tietenkin edullunen.\nValitettavasti en osaa suoria vinkkejä antaa – olemme kuitenkin vaan tavallisia matkailijoita, vaikka paljon matkustammekin. Itse olemme runsaan viikon päästä lähdössä Algarveen kolmeksi viikoksi ja olemme vuokranneet viikon pätkissä asuntoja Booking.comin kautta, mutta toki pysyvämpi vuokraus on eri asia. Jos Algarve alueena kiinnostaa, niin pysy kuulolla, sillä tammikuussa kirjoitamme juttuja siltä suunnalta.